title: Teemu Pukki

text: Sevilla Atlético putosi kaudeksi 2009–2010 Espanjan kolmostasolle Segunda División B:hen jäätyään Segunda Divisiónin viimeiseksi 2008–2009. Pukin toinen kokonainen kausi Sevilla Atléticossa oli vaikea. Alkukaudesta hän sai säännöllisesti peliaikaa vaihtopelaajana, mutta helmikuussa 2010 tapahtuneen valmentajanvaihdoksen jälkeen hän mahtui harvoin edes vaihtopenkille, eikä pelannut Ramon Tejadan alaisuudessa yli kolmeen kuukauteen minuuttiakaan. Kokonaisuudessaan Pukki pelasi kauden aikana 16 ottelussa, joista vain neljä avauskokoonpanossa. Pukki jäi kaudella 2009–2010 maaleitta sarjaotteluissa. Sevilla Atlético jatkoi heikkoja esityksiä edelliskautta alemmasta sarjatasosta huolimatta ja oli viimeinen sarjapaikkansa säilyttänyt joukkue lohkossaan. Vaisusti sujuneen kauden jälkeen Pukki ilmoitti, ettei halua enää palata Sevillaan, vaikka sopimus jatkui vielä seuraavan kauden.


title: Teemu Pukki

text: Teemu Pukki palasi Suomeen, kun hän teki elokuussa 2010 kolmen ja puolen vuoden sopimuksen HJK:n kanssa. Pukki debytoi HJK:ssa 30. elokuuta 2010 ottelussa IFK Mariehamnia vastaan ja maalinteossa hän onnistui seuraavassa ottelussa FF Jaro–HJK, mikä päätti hyökkääjän lähes kaksi vuotta kestäneen maalittoman ajanjakson sarjaotteluissa. Pukki pelasi kauden 2010 lopussa seitsemän liigaottelua, joissa hän teki kaksi maalia. Pukki voitti kauden päätteeksi HJK:n kanssa Suomen mestaruuden ja Suomen Cupin hopean. Kaudella 2011 Pukki pelasi HJK:ssa 17 liigaottelua, joista 13 avauskokoonpanossa. Kaudella 2011 Pukki teki Veikkausliigassa 11 maalia ja hänet valittiin liigan All Stars -kokoonpanoon. Liigaotteluiden lisäksi Pukki oli näkyvästi esillä Mestarien liigan ja Eurooppa-liigan karsintaotteluissa. Pukki teki kaksi maalia Bangor Cityä vastaan sekä molemmat maalit, kun HJK voitti kotiottelussaan Schalken 2–0. Pukki onnistui maalinteossa Schalkea vastaan myös 6–1 tappioon päättyneessä vierasottelussa.


title: Teemu Pukki

text: Teemu Pukki siirtyi elokuussa 2011 kolmen vuoden sopimuksella Saksan Bundesligassa pelanneen Schalke 04:n riveihin. Siirtosummaa ei julkistettu, mutta lehtitietojen mukaan Schalke maksoi Pukista HJK:n ennätyssumman 1,3 miljoonaa euroa. Pukki debytoi Bundesligassa 18. syyskuuta 2011 ottelussa Schalke 04–Bayern München. Ensimmäiset liigamaalit Pukki teki 6. marraskuuta pelatussa ottelussa Hannover 96–Schalke 04, kun hän teki joukkueensa molemmat maalit 2–2-tasapelissä. Ottelu oli samalla Pukin ensimmäinen Schalken avauskokoonpanossa. Pukki pelasi kaudella 2011–2012 pääasiassa vaihtopelaajana yhteensä 19 liigaottelua, joissa hän teki viisi maalia. Eurooppa-liigan otteluissa Pukki ei sen sijaan saanut pelata, koska oli edustanut HJK:ta samassa kilpailussa. Schalke eteni Eurooppa-liigassa puolivälieriin, kun se voitti alkulohkonsa ja pudotuspeleissä Viktoria Plzenin ja FC Twenten. Puolivälierissä joukkue kuitenkin hävisi otteluparinsa Athletic Bilbaolle. Schalke sijoittui liigassa kolmanneksi selviytyen samalla Mestarien liigaan kaudeksi 2012–2013. Pukki palkittiin tammikuussa 2012 Suomen urheilugaalan vuoden 2011 läpimurrosta.


title: Teemu Pukki

text: Pukki aloitti kauden 2012–2013 Schalken vaihtopenkillä. Ensimmäisten kahdentoista sarjaottelun aikana hän pääsi kentälle vain kerran. Mestarien liigassa Pukki debytoi 3. lokakuuta 2012 pelatussa ottelussa Schalke 04–Montpellier, kun hän aloitti ottelun avauskokoonpanossa. Pukki sai loppusyksystä hieman enemmän vastuuta, mutta joukkueen heikot otteet johtivat valmentajan vaihtumiseen. Kakkosvalmentaja Jens Kellerin noustua Huub Stevensin tilalle päävalmentajaksi Pukki nousi pelaamaan säännöllisesti vaihtopelaajana. Pukki pelasi kauden aikana yhteensä 17 liigaottelua, joissa hän teki kolme maalia. Mestarien liigan hän pelasi viidessä Schalken lohkovaiheen ottelussa. Schalke voitti lohkonsa tappiottomalla saldolla ja jätti taakseen Arsenalin, Olympiakoksen ja Montpellier’n. Schalke hävisi kuitenkin neljännesvälierien otteluparinsa Galatasaraylle. Pukki nousi avauskokoonpanoon toisessa osaottelussa ykköshyökkääjä Klaas-Jan Huntelaarin loukkaannuttua. Schalken sijoitus oli kauden aikana heikoimmillaan kymmenes, mutta joukkue sijoittui Bundesligassa lopulta neljänneksi ja pääsi Mestarien liigan karsintoihin seuraavalla kaudella.


title: Teemu Pukki

text: Pukki ehti aloittaa kauden 2013–2014 Schalken riveissä. Hän pelasi yhdessä Bundesligan ottelussa ja yhdessä Mestarien liigan karsintojen ottelussa.


title: Teemu Pukki

text: Teemu Pukki siirtyi elokuussa 2013 neljän vuoden sopimuksella Skotlannin Premiershipissä pelanneen Celticin riveihin. Seurat eivät julkistaneet siirtosummaa, mutta lehtitietojen mukaan Celtic maksoi Pukista Schalkelle 2,5 miljoonaa euroa. Pukki debytoi Skotlannin Premiershipissä 14. syyskuuta 2013 ottelussa Hearts–Celtic. Hän teki maalin ensimmäisessä ottelussaan ja osui heti uudelleen kotidebyytissä St. Johnstonea vastaan. Pukki pelasi syyskauden Celticin avauskokoonpanossa joukkueen toisena hyökkääjänä, mutta joutui kevätkauden aikana vaihtopelaajaksi. Hän pelasi kaudella 2013–2014 yhteensä 26 liigaottelua, joissa teki seitsemän maalia. Mestarien liigassa Pukki pelasi yhteensä viisi ottelua, mutta jäi maaleitta. Celtic jäi Barcelonan, AC Milanin ja Ajaxin taakse lohkojumboksi, ja Celticin euro-ottelut päättyivät lohkovaiheeseen. Celtic voitti kolmannen kerran peräkkäin Premiershipin ja Skotlannin mestaruuden ja pääsi seuraavalla kaudella Mestarien liigan karsintoihin. Joukkueen manageri vaihtui kauden päätteeksi, kun Neil Lennon jätti seuran oltuaan Celticin valmentajana neljä vuotta. Uudeksi manageriksi nimettiin Ronny Deila.


title: Teemu Pukki

text: Celtic ja Pukki pelasivat kauden 2014–2015 alla harjoitusottelun Helsingissä Olympiastadionilla englantilaista Tottenhamia vastaan. Pukki pelasi ottelussa joukkueensa kapteenina. Pukki pelasi kauden alussa yhdessä Skotlannin liigan ottelussa ja neljässä Mestarien liigan karsintaottelussa.


title: Teemu Pukki

text: Teemu Pukki siirtyi syyskuussa 2014 vuoden lainasopimuksella Lukas Hradeckýn seurakaveriksi Tanskan Superligassa pelaavan Brøndby IF:n riveihin. Sopimus sisälsi myös osto-option. Pukki debytoi Superligassa 14. syyskuuta 2014 ottelussa Brøndby–Randers. Ensimmäisen maalin Tanskan liigassa Pukki teki 28. syyskuuta ottelussa Esbjerg–Brøndby, kun hän vei joukkueen 0–1-vierasjohtoon 2–2-tasapeliin päättyneessä ottelussa. Pukki vakiinnutti heti paikkansa Brondbyn avauskokoonpanossa ja pelasi debyyttinsä jälkeen kaikki 27 ottelua avauskokoonpanossa. Maaleja Pukki teki yhteensä yhdeksän ja hän oli joukkueen paras maalintekijä. Pukki valittiin marraskuussa Superligan kuukauden pelaajaksi, ja maalimäärä oli hänen henkilökohtainen ennätyksensä ulkomaisessa seurassa. Brøndby lähti kauteen onnistuneen edelliskauden jälkeen suurin odotuksin, mutta se jäi kuitenkin 15 pisteen päähän mestaruuden voittaneesta Midtjyllandista. Brøndby oli sarjassa lopulta kolmas ja se pääsi Eurooppa-liigan karsintoihin.


title: Teemu Pukki

text: Brøndby ilmoitti kesäkuussa 2015 käyttävänsä Pukin lainasopimukseen sisältyneen osto-option, ja Pukki teki seuran kanssa kolmen vuoden sopimuksen. Seurat eivät julkistaneet siirtosummaa, mutta lehtitietojen mukaan Brøndby maksoi Pukista Celticille vajaat miljoona euroa. Brøndbyn ja Pukin kausi 2015–2016 alkoi Eurooppa-liigan karsintaotteluilla. Brøndby eteni karsintojen pudotuspelikierrokselle, mutta se hävisi ratkaisevan otteluparin PAOK:ille, eikä päässyt lohkovaiheeseen. Pukki jatkoi Brøndbyn avainpelaajana, ja hän pelasi kaikissa 33 sarjaottelussa. Avauskokoonpanossa Pukki oli 28 kertaa, ja hän oli edellisen kauden tapaan joukkueen paras maalintekijä yhdeksällä maalilla. Pukki pelasi myös kaikki Brøndbyn kahdeksan Eurooppa-liigan karsintaottelua ja teki niissä kolme maalia. Brøndby oli kaudella 2015–2016 Tanskan liigassa neljäs ja se pääsi jälleen Eurooppa-liigan karsintoihin. Tanskan cupissa Brøndby eteni välieriin, mutta hävisi kaksiosaisen otteluparin FC Københavnille yhteismaalein 1–2.


title: Teemu Pukki

text: Pukki jatkoi Brøndbyn avainpelaajana kaudella 2016–2017. Brøndbyn kausi alkoi jälleen Eurooppa-liigan karsintaotteluilla. Joukkue eteni toistamiseen karsintojen pudotuspelikierrokselle, mutta se hävisi otteluparinsa Panathinaikokselle, eikä päässyt lohkovaiheeseen. Pukki pelasi kaikki kahdeksan Eurooppa-liigan karsintaottelua ja teki niissä kuusi maalia. Tanskan liigassa Pukki pelasi 36 sarjaottelusta 34, joista 31 avauskokoonpanossa. 20. elokuuta pelattu AGF–Brøndby oli Pukin sadas Tanskan liigan ottelu. Pukki oli edelliskausien tapaan joukkueensa paras maalintekijä, ja hän johti kauden aikana koko liigan maalipörssiä. Pukki teki lopulta yhden kauden maaliennätyksensä 20 maalilla ja sijoittui Tanskan liigan maalipörssissä toiseksi Nordsjællandin Marcus Ingvartsenin jälkeen. Tammikuussa 2017 Pukki sai Brøndbyssä jälleen suomalaisen seurakaverin, kun Paulus Arajuuri siirtyi seuraan. Brøndby oli Tanskan liigassa toinen, kun FC København vei mestaruuden 22 pisteen erolla. Brøndby eteni kauden päätteeksi Parkenilla pelattuun Tanskan cupin finaaliin, jossa se kohtasi FC Københavnin. Pukki teki Brøndbyn ainoan maalin, kun København voitti finaalin maalein 3–1. Bröndby pääsi seuraavan kauden Eurooppa-liigan karsintoihin. Pukki teki kaudella 2016–2017 eri kilpailuissa yhteensä 29 maalia.


title: Teemu Pukki

text: Pukin ja Brøndbyn kausi 2017–2018 alkoi edelliskausien tapaan Eurooppa-liigan karsintaotteluilla. Brøndby sai vastaansa 2. karsintakierroksella Veikkausliigassa pelanneen VPS:n. Brøndby voitti otteluparin VPS:aa vastaan, mutta joukkue ei edennyt kuitenkaan Eurooppa-liigan lohkovaiheeseen. Pukki pelasi kolmessa Eurooppa-liigan karsintaottelussa ja teki niissä yhden maalin. Tanskan liigassa Pukki pelasi kaikissa 36 sarjaottelussa, joista 32 avauskokoonpanossa. Pukki teki 17 maalia ja hänen edellään Tanskan liigan maalipörssissä oli vain Hobron Pål Alexander Kirkevold. Pukki oli neljännen kerran peräkkäin Brøndbyn paras maalintekijä. Brøndby johti Tanskan liigaa kauden aikana useaan otteeseen, mutta joukkue jäi kuitenkin edelliskauden tapaan sarjassa toiseksi. Midtjylland voitti mestaruuden neljän pisteen erolla. Brøndby eteni toistamiseen Parkenilla pelattuun Tanskan cupin finaaliin, jossa se kohtasi Silkeborgin. Brøndby voitti finaalin maalein 3–1 ja Tanskan cupin kaudella 2017–2018. Brøndby pääsi seuraavan kauden Eurooppa-liigan karsintoihin. Pukki pelasi Brøndbyssä neljän kauden aikana yhteensä 130 Tanskan liigan ottelua ja teki niissä 55 maalia.


title: Teemu Pukki

text: Teemu Pukki siirtyi kesäkuussa 2018 kolmen vuoden sopimuksella Englannin kakkostasolla Championshipissä pelaavan Norwich Cityn riveihin. Edellisen sopimuksen päätyttyä Brøndbyssä siirto tapahtui ilmaiseksi. Pukki debytoi Norwichissä 4. elokuuta 2018 ottelussa Birmingham–Norwich.


title: Teemu Pukki

text: Vuodenvaihteeseen 2019 mennessä Pukki esiintyi Norwichin paidassa 25 ottelussa, joissa syntyi yhteensä 16 maalia. 15 maaleista syntyi Championshipissä ja yksi Englannin liigacupissa.


title: Teemu Pukki

text: Teemu Pukki debytoi ikäluokkansa (1990) maajoukkueessa 15-vuotiaana 10. elokuuta 2005 Neathissa pelatussa maaottelussa Wales–Suomi. Pukki pelasi oman ikäluokkansa maajoukkueessa 32 maaottelua, vuotta vanhempien (1989) maajoukkueessa 18 maaottelua, ja kaksi vuotta vanhempien (1988) maajoukkueessa kaksi maaottelua. Poikien maaotteluissa hän teki yhteensä 23 maalia.


title: Teemu Pukki

text: Alle 21-vuotiaiden maajoukkueessa Pukki debytoi 19-vuotiaana 6. kesäkuuta 2009 Valkeakoskella Tehtaan kentällä pelatussa maaottelussa Suomi–Valko-Venäjä. Pukki valittiin nuorimpana pelaajana Suomen vuoden 2009 alle 21-vuotiaiden EM-kisojen joukkueeseen, ja hän pelasi kaikkissa Suomen kolmessa EM-kisojen ottelussa. Pukki kuului Suomen vakiomiehistöön myös vuoden 2011 alle 21-vuotiaiden EM-kisojen karsintaotteluissa. Pukki pelasi 21 nuorten maaottelua ja hän teki niissä kuusi maalia.


title: Teemu Pukki

text: A-maajoukkueessa Pukki debytoi jo 18-vuotiaana, kun Stuart Baxter vaihtoi hänet Jari Litmasen tilalle 4. helmikuuta 2009 Tokiossa pelatussa maaottelussa Japani–Suomi. Debyytistään huolimatta Pukki pelasi aikana alle 21-vuotiaiden maajoukkueessa.


title: Teemu Pukki

text: Pukki pelasi kahdessa vuoden 2012 EM-kisojen karsintoihin valmistavassa ottelussa alkuvuodesta 2010, mutta jatkoi pelaamistaan vielä karsintojen alkaessa alle 21-vuotiaiden maajoukkueessa. A-maajoukkueen vakiomiehistöön Pukki nousi kesän 2011 aikana Mixu Paatelaisen aloitettua maajoukkueen päävalmentajana. Ensimmäisen arvokisojen karsintaottelun Pukki pelasi 2. syyskuuta 2011, kun Paatelainen vaihtoi hänet Daniel Sjölundin tilalle Olympiastadionilla pelatussa vuoden 2012 EM-kisojen karsintojen ottelussa Suomi–Moldova. Pukki aloitti avauskokoonpanossa yhtenä kolmesta hyökkääjästä karsintojen seuraavissa kotiotteluissa Hollantia ja Ruotsia vastaan, ja hän pelasi lopulta yhteensä neljässä vuoden 2011 karsintaottelussa. Suomi sijoittui vuoden 2012 EM-kisojen karsintalohkossaan neljänneksi Hollannin, Ruotsin ja Unkarin jälkeen. Lohkossa Suomen taakse jäivät Moldova ja San Marino. Pukki pelasi vuosina 2010–2011 yhteensä kahdeksan A-maaottelua.


title: Teemu Pukki

text: Ensimmäisen A-maaottelumaalin Pukki teki 26. toukokuuta 2012 Itävallan Salzburgissa pelatussa maaottelussa Turkki–Suomi, kun hän viimeisteli Suomen toisen maalin 3–2-voittoon päättyneessä ottelussa. Pukki pelasi viidessä valmistavassa maaottelussa, ja karsintojen avausottelussa Ranskaa vastaan hän muodosti hyökkäyskolmikon Roman Eremenkon ja Kasper Hämäläisen kanssa. Pukki pelasi molemmissa syksyn 2012 karsintaotteluissa avauskokoonpanossa. Vuoden 2014 MM-kisojen karsintojen ehdottomaksi kohokohdaksi jäi Gijónissa maaliskuussa 2013 pelattu vierasottelu Espanjaa vastaan. Suomi venyi ottelussa 1–1-tasapeliin hallitsevaa maailmanmestaria ja Euroopan mestaria vastaan. Pukki teki ottelussa ensimmäisen arvokisojen karsintaotteluiden maalinsa, kun hän tasoitti ottelun 1–1-lukemiin. Maali valittiin myöhemmin Suomen Urheilugaalassa vuoden 2013 sykähdyttävimmäksi urheiluhetkeksi. Pukki pelasi kaikissa Suomen kuudessa vuoden 2013 karsintaottelussa avauskokoonpanossa, ja pelipaikka vakiintui kärkihyökkääjäksi. Suomi sijoittui vuoden 2014 MM-kisojen karsintalohkossaan kolmanneksi Espanjan ja Ranskan jälkeen. Lohkossa Suomen taakse jäivät Georgia ja Valko-Venäjä. Pukki pelasi kaikissa Suomen kahdeksassa karsintaottelussa avauskokoonpanossa ja teki niissä kaksi maalia. Vuosina 2012–2013 hän pelasi yhteensä 19 maaottelua, joissa teki kuusi maalia.


title: Teemu Pukki

text: Odotukset vuoden 2016 EM-kisojen karsintoja kohtaan olivat suuret, kun lopputurnaukseen pääsi ensimmäistä kertaa 24 maata. Pukki pelasi neljässä karsintoihin valmistavassa maaottelussa, ja karsintojen avausottelussa hän muodosti hyökkäyskolmikon Roman Eremenkon ja Riku Riskin kanssa. Pukki pelasi kaikissa vuoden 2014 karsintaotteluissa avauskokoonpanossa. Suomi voitti karsintojen avausottelussa Färsaaret, mutta sai sen jälkeen vain yhden pisteen seuraavista viidestä ottelusta. Suomen hävittyä neljä karsintaottelua peräkkäin päävalmentaja Mixu Paatelainen sai potkut kesäkuussa 2015, ja loppuvuoden maajoukkueen päävalmentajana toimi Markku Kanerva. Pukki pelasi myös maalis- ja kesäkuun karsintaotteluissa avauskokoonpanossa. A-maajoukkue palasi Kanervan alaisuudessa perinteiseen 4–4–2-ryhmitykseen, ja Pukki sai syksyn karsintaotteluissa rinnalleen myös toisen hyökkääjän. Pukki pelasi syksyn 2015 karsintaotteluissa hyökkääjäkaksikkona mm. Kasper Hämäläisen ja Joel Pohjanpalon kanssa. Suomi jäi vuoden 2016 EM-kisojen karsintalohkossaan neljänneksi Pohjois-Irlannin, Romanian ja Unkarin jälkeen. Lohkossa Suomen taakse jäivät Färsaaret ja Kreikka. Pukki pelasi Suomen kymmenestä karsintaottelusta yhdeksän ja vuosina 2014–2015 yhteensä 16 maaottelua, joissa hän teki kaksi maalia.


title: Teemu Pukki

text: Suomi aloitti valmistautumisen uuden päävalmentajan Hans Backen johdolla, ja Pukki pelasi kuudessa karsintoihin valmistavassa ottelussa. Karsintojen avausottelussa Pukki muodosti Suomen kärkiparin Joel Pohjanpalon kanssa Backen 5–3–2-ryhmityksessä. Pukki pelasi vuoden 2016 karsintaotteluissa hyökkääjäkaksikkona myös Kasper Hämäläisen sekä Robin Lodin kanssa ja onnistui rikkomaan pitkän maalittoman putkensa maajoukkueessa vierasottelussa Islantia vastaan. A-maajoukkueen vuosi 2016 oli synkkä, kun joukkue ei voittanut vuoden aikana yhtään ottelua. Suomi sai neljästä karsintaottelusta vain yhden pisteen, ja päävalmentaja Backe sai potkut joulukuussa 2016. Uudeksi päävalmentajaksi nimitettiin Markku Kanerva. Pukki pelasi keväällä ja kesällä 2017 maajoukkueen hyökkäyksessä yhdessä Pohjanpalon kanssa sekä yksinäisenä kärkipelaajana. MM-karsintojen loppu sujui Suomelta hyvin ja neljä ottelua toi syksyllä 2017 kahdeksan pistettä. Syksyn karsintaotteluista Pukki pelasi kolmessa. Suomi jäi vuoden 2018 MM-kisojen karsintalohkossaan viidenneksi Islannin, Kroatian, Ukrainan ja Turkin jälkeen. Lohkossa Suomen taakse jäi Kosovo. Pukki pelasi Suomen kymmenestä karsintaottelusta yhdeksän ja vuosina 2016–2017 yhteensä 18 maaottelua, joissa hän teki kaksi maalia.


title: Teemu Pukki

text:
SevillaHJKCelticBrøndby IF
"Tilanne 1. tammikuuta 2019."


title: Teemu Pukki

text: "Tilanne 12. lokakuuta 2018."


title: Eukalyptukset

text: Eukalyptukset ("Eucalyptus"), vanhalta nimeltään kuumepuut, on laaja puita ja harvemmin pensaita sisältävä kasvisuku, joka hallitsee Australian puulajistoa. Lajeja tunnetaan yli 700, joista joitakin esiintyy myös Uudessa-Guineassa ja Indonesiassa. Eukalyptuksia kasvaa Australiassa lähes kaikkialla ja ne ovat sopeutuneet mantereen kaikkiin ilmastoihin.


title: Eukalyptukset

text: James Cookin löytöretkellä ollut kasvitieteilijä Sir Joseph Banks kuljetti ensimmäiset eukalyptukset Australiasta, jonka jälkeen niitä on alettu kasvattaa eri puolilla maailmaa. Useat lajit ovat levinneet tulokaslajeiksi ja aiheuttavat uusilla elinalueillaan tiheästi kasvaessaan ekologisia ongelmia.


title: Eukalyptukset

text: Eukalyptuksia käyttävät ravintonaan monet kasveja syövät pussieläimet, kuten koala.


title: Eukalyptukset

text: Lajeja on yli 700, lisäksi yli sata lajia jotka luokiteltiin aiemmin sukuun on siirretty sukuihin "Angophora" ja "Corymbia", näitäkin kutsutaan usein eukalyptuksiksi. Joitakin tunnetumpia eukalyptuslajeja suomenkielisine nimineen:


title: Eukalyptukset

text:
Eukalyptukset ovat taloudellisesti tärkeitä puulajeja, joilla on monia käyttötarkoituksia. Niitä on istutettu paperinvalmistuksen kuitupuuksi Etelä-Amerikkaan. Myös Euroopassa kasvaa nykypäivänä eukalyptusta, joko jollakin lailla levinneenä tai ihmisen salaa istuttamana. Niiden etuna on nopea kasvu, minkä vuoksi ne saattavat tulevaisuudessa muodostaa merkittävän selluloosan lähteen paperin ja kartongin valmistukselle. Eukalyptusselluloosaa pyritään valmistamaan muun muassa Uruguayssa.
Eukalyptusöljyjä käytetään lääketieteessä niiden antiseptisten ja rentouttavien ominaisuuksien takia.


title: Eukalyptukset

text:
Eukalyptus haihduttaa paljon vettä ja muodostaa syvälle ulottuvat juuret, joilla se imee vettä syvältä maaperästä. Tästä syystä sitä käytetään myös esim. soisen alueen kuivatukseen malaria-alueilla.
Koalat käyttävät ravinnokseen ainoastaan (99 %) eukalyptuksen lehtiä.


title: Eukalyptukset

text: Eukalyptusten lehdistä löydetyn kullan perusteella voidaan päätellä mahdollisesti syvälläkin esiintyvien metalliesiintymien sijaintia, joten kasvilla voi olla kaivosteollisuuden kannalta mielenkiintoa.


title: Jukka Vanninen

text: Jukka Vanninen (s. 31. tammikuuta 1977 Riihimäki) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja. Veikkausliigassa Vanninen on pelannut yhdeksän kautta ja edustanut FC Jazzia, FC Hämeenlinnaa, FC KooTeePeetä ja FC Lahtea.


title: Jukka Vanninen

text: Vanninen on pelannut 178 liigaottelua, joissa hän on tehnyt 11 maalia. Vannisen liigadebyytti tapahtui 2. heinäkuuta 1995 ottelussa FF Jaro – FC Jazz (0–2). Kaudella 2001 hän pelasi FC Hämeenlinnan joukkueessa Ykkösessä, jolloin joukkue nousi Veikkausliigaan ja edusti sen jälkeen liigassa seuraa kausina 2002–2004. Ensimmäisen liigamaalinsa hän teki 27. toukokuuta 2002 ottelussa FC Hämeenlinna – Tampere United (1–1). Vanninen edusti Veikkausliigassa kaudet 2005–2006 FC KooTeePeetä ja siirtyi kaudeksi 2007 Ykkösessä pelanneeseen FC Hämeenlinnaan.


title: Jukka Vanninen

text: Kaudella 2008 Vanninen palasi Veikkausliigaan FC Lahden joukkueessa, jota hän edusti kauteen 2010 saakka. Kausina 2008 ja 2009 Vanninen toimi FC Lahden kapteenina, jopa pelatessaan yhdessä Jari Litmasen kanssa. Kaudella 2009 Vanninen valittiin Lahden liigajoukkueen parhaaksi pelaajaksi.


title: Jukka Vanninen

text: Jukka Vanninen pelasi jo 14-vuotiaana Riihimäen Palloseuran edustusjoukkueessa. Pituutta hänellä on 176 senttimetriä ja painoa 76 kiloa. Vanninen toimii myös Riihimäen Palloseuran organisaatiossa valmennustehtävissä.


title: Carl ”Bobo” Olson

text: Carl "Bobo" Olson (11. heinäkuuta 1928 Honolulu – 16. tammikuuta 2002) oli yhdysvaltalainen nyrkkeilijä.


title: Carl ”Bobo” Olson

text: Olson syntyi Havaijilla portugalilaisen äidin ja ruotsalaisen isän poikana. Tämän johdosta häntä kutsuttiin myös lempinimellä ""Havaijilainen ruotsalainen"". Olson aloitti nyrkkeilyn jouduttuaan tappeluihin kaduilla. Hän harjoitteli nyrkkeilijöiden kanssa, jotka olivat Havaijilla toisen maailmansodan aikana. Väärällä henkilötodistuksella Olson sai 16-vuotiaana nyrkkeilylisenssin ja voitti kolme ensimmäisestä ottelustaan, kaksi tyrmäyksellä, ennen kuin hänen todellinen ikänsä paljastui. Vuonna 1945 hän muutti San Franciscoon, missä jatkoi nyrkkeilyuraansa. 18-vuotiaana hän saavutti 13 peräkkäistä voittoa, joista 10 tyrmäyksellä. Heinäkuussa 1947 hän otteli Geoff Dukea vastaan Havaijin keskisarjan mestaruudesta, mutta hävisi 10-eräisen kamppailun pisteillä. Kuukautta myöhemmin käydyssä ottelussa miehet kohtasivat uudelleen ja tällä kertaa Olson voitti pisteillä. Hän kuitenkin menetti tittelinsä saman vuoden marraskuussa Boy Brooksille.


title: Carl ”Bobo” Olson

text: Olson kävi välissä ottelemassa kolme ottelua Filippiineillä ja jatkoi uraansa Honolulussa voittamalla kaikki kaupungissa vuosina 1948–1950 käymänsä 12 kamppailua. Ensimmäinen kovempi vastus Olsonin uralla oli Dave Sands Sydneyssä, Australiassa 20. maaliskuuta vuonna 1950. Ennen Sandsia vastaan käytyä ottelua Olsonin ammattilaistilastot olivat 40 voittoa ja kaksi tappiota. Sandsia vastaan hän kärsi pistetappion. Vuonna 1950 hän otteli Pennsylvanian osavaltion keskisarjan mestaruudesta Sugar Ray Robinsonia vastaan, mutta joutui tyrmätyksi 12. erässä. Lokakuussa 1951 Olson kohtasi Dave Sandsin uudelleen kautta aikain ensimmäisessä ottelussa, joka televisioitiin kaikkialle manner-Yhdysvaltoihin. Myös tällä kertaa Olson joutui tyytymään pistetappioon.


title: Carl ”Bobo” Olson

text: Maaliskuussa 1952 Olson kohtasi uudelleen Sugar Ray Robinsonin, tällä kertaa ottelussa keskisarjan maailmanmestaruudesta. Robinson oli hävinnyt välissä tittelin Randy Turpinille, mutta voittanut sen takaisin ja haki itselleen helppoa vastusta. Robinson myös voitti, mutta vain pisteillä. Saman vuoden joulukuussa Robinson ilmoitti lopettavansa uransa ja luopui mestaruudestaan. Titteliä tavoittelivat neljä haastajaa, joista Paddy Youngin Olson voitti Amerikan keskisarjan mestaruusottelussa ja pääsi näin maailmanmestaruusotteluun Randy Turpinia, joka oli raivannut tieltään Charley Humezin, vastaan. Ottelu käytiin 21. lokakuuta vuonna 1953 New Yorkin Madison Square Gardenissa. 15-eräisessä ottelussa Turpin kävi lattiassa 9. ja 10. erässä ja Olson voitti lopulta pistein 9–4–2, 11–4, 8–7. "Ring Magazine" -lehti valitsi hänet myös vuoden nyrkkeilijäksi.


title: Carl ”Bobo” Olson

text: Olson puolusti mestaruuttaan menestyksekkäästi Kid Gavilania, Rocky Castellania ja Pierre Langloisia vastaan ja voitti lisäksi seitsemän muuta ottelua.


title: Carl ”Bobo” Olson

text: Olsonilla oli suuria vaikeuksia pitää painonsa kurissa ja vuonna 1955 hän siirtyi pykälää ylempään painoluokkaan, ylempään keskisarjaan. Samana vuonna 22. kesäkuuta hän otteli suurena ennakkosuosikkina ylemmän keskisarjan maailmanmestaruudesta tuolloin 41-vuotiasta Archie Moorea vastaan, mutta tuli tyrmätyksi jo kolmannessa erässä. Tappionsa jälkeen Olson palasi takaisin keskisarjaan, missä hän voitti Jimmy Martinezin ja Joey Giambran ennen kuin otteli maailmanmestaruudesta Sugar Ray Robinsonia vastaan Chicagossa 9. joulukuuta. Myös tähän kamppailuun Olson lähti ennakkosuosikkina, mutta Robinson tyrmäsi hänet jo toisessa erässä. Uusintaottelu käytiin seuraavan vuoden toukokuussa Los Angelesissa, mutta myös siinä Robinson tyrmäsi Olsonin, tässä tapauksessa neljännessä erässä.


title: Carl ”Bobo” Olson

text: Robinsonia vastaan käytyjen tyrmäyshäviöiden jälkeen Olson piti vuoden taukoa otteluista. 18. kesäkuuta 1957 hän palasi kehiin raskassarjalaisena kaksi vuotta aikaisemmin ylemmässä keskisarjassa voittamaansa Joey Maximia vastaan ja saavutti 10-eräisessä kamppailussa pistevoiton. Kaksi kuukautta myöhemmin Pat McMurtry tyrmäsi hänet toisessa erässä. Hän jatkoi uraansa ja vuonna 1964 kohtasi Jose Torresin ottelussa, jonka voittajan oli määrä päästä ottelemaan maailmanmestaruudesta. Torres kuitenkin tyrmäsi hänet heti ensimmäisessä erässä kun ottelua oli käyty vain kaksi minuuttia ja 50 sekuntia. Ottelun jälkeen Olson jatkoi vielä uraansa parin vuoden ajan otellen harvakseltaan. Hän päätti uransa kärsittyään vuonna 1966 tappion Don Fullmerille. Ammattilaisurallaan hän saavutti 116 ottelusta 98 voittoa, joista 48 tyrmäyksellä, 16 tappiota ja kaksi ratkaisematonta.


title: Carl ”Bobo” Olson

text: Olson kuoli 73 vuoden iässä. Vanhemmalla iällä hän oli kärsinyt Alzheimerin taudista.


title: Uruguayn metsäpolitiikka

text: Uruguayn metsäpolitiikka pyrkii tuottamaan maalle vientituloja suosimalla joillakin maan alueilla eukalyptusten ja mäntyjen kasvattamista kuitupuuksi ulkomaiselle selluloosateollisuudelle.


title: Uruguayn metsäpolitiikka

text: Investointiohjelmalle varattuja alueita (forestry priority areas) oli 1994 noin 210 000 hehtaaria, mikä määrä on kasvanut vuosittain noin 40 000 hehtaaria vuodessa.


title: Uruguayn metsäpolitiikka

text: Investointiohjelmaan kuuluvia hyväksyttyjä puulajeja ovat "Eucalyptus globulus", "Eucalyptus grandis" ja "Eucalyptus sligna" sekä mäntylajit "Pinus pinaster", "Pinus elliottii" ja "Pinus taeda" sekä kolme hybridi- tai villilajiketta. Rannikkomänty ("Pinus pinaster") on alun perin Välimereltä lähtöisin oleva mäntylaji. "Pinus elliottii" ja "Pinus taeda" kasvavat Yhdysvaltain kaakkoisosissa ja ovat merkittäviä kaupallisia mäntylajeja.


title: Uruguayn metsäpolitiikka

text: "Eucalyptus globulus" on alun perin australialainen puulaji, mitä esiintyy varsinaisen Australian saaren lisäksi myös Tasmaniassa. Se on lyhytkuituista kovaa puuta, minkä käyttäminen aikaisemmin mekaanisessa metsäteollisuudessa on ollut hankalaa. Lyhytkuituisena puuna se kelpaa hyvin selluloosan raaka-aineeksi.


title: Uruguayn metsäpolitiikka

text: Metsäliitto-ryhmään kuuluva suomalainen selluloosayhtiö Metsä-Botnia ja espanjalainen Ence ovat rakentamassa Uruguayhin kahta selluloosatehdasta, mitkä ovat aiheuttaneet kiivasta vastustusta Argentiinassa. Argentiinan presidentti Nestor Kirchner oli ilmoittanut, että Suomen pitäisi auttaa ongelman ratkaisemisessa päivää ennen kuin ulkomaankauppaministeri Paula Lehtomäki ilmoitti, ettei tulekaan Etelä-Amerikan vierailullaan Argentiinaan. 20. huhtikuuta 2006 Argentiinan ulkoasiainministeri Jorge Taiana sanoi odottaneensa Suomelta suurempaa osallistumista Botnian negatiivisen asenteen vähentämisessä ja ongelman ratkaisussa. Lehtomäki vierailee Chilessä, Perussa ja Uruguayssa. Botnia oli ilmoittanut keskeyttävänsä rakennustyöt vain kymmeneksi päiväksi, kun Ence puolestaan oli suostunut pysäyttämään ne pyydetyksi kolmeksi kuukaudeksi.


title: Simple Plan

text: Simple Plan on Kanadan Montrealissa vuonna 1999 perustettu pop-punkyhtye. Yhtye on julkaissut viisi studioalbumia.


title: Simple Plan

text: Simple Plan aloitti vuonna 1993 nimellä Reset ja se koostui neljästä kaveruksesta, Pierre Bouvieristä, Charles-André "Chuck" Comeausta, Philippe Jolicoeurista ja Adrian Whitesta. Reset kiersi Kanadaa sellaisten bändien kuin MXPXin, Ten Foot Polen ja Face to Facen kanssa, mutta se onnistui saamaan vain vaatimatonta suosiota. Esikoisalbumi, "No Worries", julkaistiin vuonna 1998 ja pian sen jälkeen Comeau lähti opiskellakseen collegessa. Kaksi vuotta myöhemmin hän tapasi lukiokaverinsa Jean-François "Jeff" Stincon ja Sébastien Lefebvren, joista kummatkin olivat eri bändeissä ja päättivät yhdistää ne. Samaan aikaan Reset julkaisi toisen albumin, "No Limits" (molemmat albumit julkaistiin myöhemmin uudelleen yksittäisenä albumina vuonna 2006). Loppuvuodesta 1999 Comeau ja Bouvier tapasivat Sugar Rayn konsertissa ja Bouvier jätti Resetin liittyäkseen Comeaun riveihin. David Desrosiers otti Bouvierin paikan Resetissä, mutta kun häntä pyydettiin liittymään muiden neljän joukkoon, hän jätti bändin puolta vuotta myöhemmin. Tämä antoi Bouvierin, joka oli ollut sekä bändin keulahahmo että basisti, keskittyä laulamiseen.


title: Simple Plan

text: Bändin nimen alkuperä on epäselvä. Bändin jäsenet ovat antaneet tähän huvittavia vastauksia, kuten että bändi oli heidän yksinkertainen suunnitelmansa välttää "oikea" työ. Bändi on kuitenkin luultavasti nimetty elokuvan A Simple Plan mukaan.


title: Nippi

text: Nipiksi (engl. "a nip") kutsutaan yleensä paperikoneen, kartonkikoneen tai selluloosankuivauskoneen telapuristimen puristusta. Puristuksen kovuus on riippuvainen puristintelojen pinta-aineen kovuudesta ja telojen puristusvoimasta, mitä mitataan viivapaineella kilonewtoneina metrille (kN/m).


title: Nippi

text: Paperin ollessa viiraosalta puristinosalle tullessaan kosteaa ensimmäisellä telapuristimella viivapaineet ovat vähäisiä, esimerkiksi 40 kN/m-50 kN/m, kun taas toisella telapuristimella ne voivat olla jo 60 kN/m-70 kN/m. Kolmannella telapuristimella voivat viivapaineet olla jo 80 kN/m - 120 kN/m.


title: Nippi

text: Tavallisia telapuristimia suuremman kuiva-ainepitoisuuden saavuttamiseksi käytetään halkaisijaltaan tavallisia telapuristimia suurempihalkaisijaisia telapuristimia, mitä kutsutaan isoteloiksi kartonginvalmistuksessa, missä koneen käyntinopeus on hitaampi kuin paperinvalmistuksessa ja missä kartonkiradan neliomassa on suurempi kuin paperinvalmistuksessa. Näin ollen kartonkirata kestää murtumatta suurempaa puristusvoimaa kuin paperirata. Siksi voidaan käyttää tavanomaista telapuristinta suurempaa viivapainetta, jolloin painekuviosta tulee kuvaajaltaa terävämpi. Tällöin puhutaan kovasta nipistä eli kovasta puristuksesta.


title: Nippi

text: Kenkäpuristimissa viivapaineet voivat olla moninkertaisia kolmannen telepuristimen viivapaineisiin verrattuina. Puristuksen painemuotokuvaajan ollessa pidempi, kutsutaan kenkäpuristimen puristusta "pitkäksi nipiksi" johtuen siitä, että paperi on yhdessä kenkäpuristimessa puristuksessa pidempään kuin telapuristimessa.


title: Viiraosa

text: Viiraosa on paperinvalmistukseen, kartonginvalmistukseen tai selluloosan kuivaukseen käytettävän koneen ensimmäinen osa, johon paperi-, kartonki- tai selluloosamassa ruiskutetaan perälaatikosta viiran tai viirojen edelleen kuljetettavaksi koneen puristinosalle.


title: Viiraosa

text: Viiraosalla poistuu suhteessa suurin osa paperiradassa olevasta vedestä muihin koneenosiin verrattuna.


title: Viiraosa

text: Tasoviiran vedenpoisto tapahtuu pääosin viirakankaan alle sekä/tai päälle sijoitetuilla imulaatikoilla ja yleensä viiraosan loppuun sijoitetulla imutelalla.


title: Viiraosa

text:
Uudemmanaikaisissa ”kitaformereissa” paperirata johdetaan perälaatikolta noin 70–80 asteen kulmassa suoraan kahden viiran väliin. Tällaisessa ratkaisussa voidaan käyttää MB- eli kuormituslaatikkoa sekä imu- eli formeritela voidaan sijoittaa jo heti perälaatikon jälkeen. Kitaformerissa radan molemmilla puolilla on viira, jolloin radan merkkaantuminen on myös vähäisempää, kuten tasoviirakoneessa, jossa koneen yläpuolella ei ole viiraa. Viiraosan kuormituslaatikoilla on veden poistamisen lisäksi tehtävänä poistaa flokit sekä orientoida kuidut rainassa.
Kuormituslaatikoissa on lukuisia eri tasossa olevia keraamisia listoja, jotka aiheuttavat väristystä paperirainaan sen kulkiessa kuormituslaatikon ylitse.


title: Viiraosa

text: Ellei viiraosalta tulevan paperiradan kosteusprosentti ole riittävän alhainen, vaikeutuu paperiradan siirtäminen puristinhuovalle.


title: Jussi Kinnaslampi

text: Jussi Kinnaslampi (s. 5. joulukuuta 1979 Kotka) on entinen suomalainen jalkapalloilija. Hän oli pelipaikaltaan keskuspuolustaja.


title: Jussi Kinnaslampi

text: Kinnaslampi on pelannut Suomen korkeimmalla sarjatasolla Veikkausliigassa seitsemän kautta, joista suurimman osan FC KooTeePeessä. Yhteensä hänella on 112 liigaottelua, joissa hän on tehnyt 11 maalia.


title: Jussi Kinnaslampi

text: Kinnaslammen kasvattajaseura on Peli-Karhut, josta hän siirtyi B-juniorina Myllykosken Palloon. Debyyttinsä Suomen pääsarjatasolla Veikkausliigassa Kinnaslampi teki kaudella 2001 FC Lahdessa. FC KooTeePeetä hän edusti Veikkausliigassa kausina 2003–2007. Pääsarjassa hän on edustanut lisäksi Kuopion Palloseuraa kaudella 2008. Alemmilla sarjatasoilla hän on edustanut lisäksi Riihimäen Palloseuraa ja Rakuunoita. Kausina 2009–2011 Kinnaslampi pelasi Ykkösessä FC KooTeePeessä.


title: Jussi Kinnaslampi

text: Kinnaslammen isä Juha Kinnaslampi pelasi MyPassa seuran ensimmäisellä pääsarjakaudella 1975. Hänen veljensä Anssi Kinnaslampi on koripalloilija.


title: Mari Vainio

text: Mari Vainio (s. 1. heinäkuuta 1968 Uddevalla, Ruotsi) on suomalainen näyttelijä. Hän valmistui Teatterikorkeakoulusta vuonna 1992. Teatterin ohella Mari Vainio on näytellyt elokuvissa, radiossa ja televisiosarjoissa. Hän on näytellyt muun muassa ohjelmissa "Ihmeidentekijät", "Ansa ja Oiva" ja juontanut "Thilia Thalia" -tietovisaa. Vainio on myös esiintynyt piirrossarjoissa äänellään. Hän näytteli "Kansankynttilät"-televisiosarjassa, jota hän myös käsikirjoitti yhdessä Timo Parvelan kanssa.


title: Metsä Fibre

text: Metsä Fibre Oy (entinen Oy Metsä-Botnia Ab) on Metsäliitto Osuuskunnan tytäryhtiö, jossa vähemmistöomistajina ovat Metsä Board (ent. M-real Oyj) ja Itochu Corporation. Yhtiö kuuluu Metsä Group -ryhmään. Yhtiö tuottaa sulfaattiselluloosaa neljässä sellutehtaassa Suomessa. Yhtiön Uruguayssa sijainnut Fray Bentosin sellutehdas siirtyi UPM-Kymmenen omistukseen vuonna 2009. Metsä Fibre toteutti uuden, kapasiteetiltaan 1,3 miljoonan tonnin biotuotetehtaan rakentamisen Äänekoskelle.


title: Metsä Fibre

text: Metsä Fibren sellutehtaiden tuotanto on lähes 3,1 miljoonaa tonnia valkaistua sellua vuodessa. Siitä noin puolet myydään omistajayhtiöiden paperitehtaille ja loput markkinamassana asiakkaille lähinnä Eurooppaan. Yhtiö on Euroopan toiseksi suurin sellunvalmistaja.


title: Metsä Fibre

text: Metsä Fibre perustettiin Metsä-Botnia-nimellä vuonna 1973. Yhtiön ensimmäinen sellutehdas valmistui Kaskisiin vuonna 1977. Yhtiön ensimmäisenä toimitusjohtajana toimi Juhani Ahava.


title: Metsä Fibre

text: Vuoden 2009 loppupuolelle saakka M-real omisti Metsä-Botniasta 30 %, Osuuskunta Metsäliitto 23 % ja UPM-Kymmene 47 %.


title: Metsä Fibre

text: Joulukuussa 2009 Metsä-Botnian omistajat toteuttivat järjestelyn, jossa Metsäliiton ja Metsä-Botnian osuudet Fray Bentosin sellutehtaasta siirtyivät UPM-Kymmenelle, joka puolestaan luopui 30 %:n omistuksesta Metsä-Botniassa. Tämän jälkeen UPM-Kymmene omisti Fray Bentosin sellutehtaasta 91 % ja Metsä-Botniasta 17 %. Metsäliiton osuus Metsä-Botniasta nousi 53 %:iin.


title: Metsä Fibre

text: Kesäkuussa 2011 solmitun sopimuksen myötä UPM:n omistus Metsä-Botniasta putosi 11 %:iin kun taas Metsäliiton nousi 57 %:iin.


title: Metsä Fibre

text: Nykyisin (huhtikuu 2014) Metsäliitto omistaa 50,2, Metsä Board 24,9 ja Itochu Corporation 24,9 prosenttia Metsä Fibren osakkeista.


title: Carolina Runeberg

text: Ulrika Carolina Runeberg (26. tammikuuta 1808 Pietarsaari – 18. tammikuuta 1891 Helsinki) oli suomalainen runoilija ja opettaja. Hän oli Suomen ensimmäinen omalla nimellään runokokoelman julkaissut naiskirjailija. Carolina Runebergin ainoaksi teokseksi jäi 1855 ilmestynyt "Små diktförsök". Runebergin veli oli kansallisrunoilija Johan Ludvig Runeberg.


title: Carolina Runeberg

text: Carolina Runeberg syntyi Pietarsaaressa 1808 keskiluokkaiseen perheeseen perheen toisena lapsena. Hänen isänsä Lorens Ulrik Runeberg oli ammatiltaan merikapteeni. Äiti oli kauppiaan tytär Anna Maria Runeberg (o.s. Malm). Perheeseen syntyi kaikkiaan kuusi lasta: Johan Ludvig, Ulrika Carolina, Viktor, Emilie, Nestor ja Maria Mathilda.


title: Carolina Runeberg

text: Carolina Runeberg kävi Emilie-sisarensa kanssa jonkin aikaa Pietarsaaren pedagogiakoulua. Kirjallisia vaikutteita hän sai jo kotoa, sillä molemmat vanhemmat lukivat paljon kirjallisuutta. Isä kirjoitti runoja itsekin, kun taas äiti oli taitava tarinankertoja. Myös Carolina Runebergin sanotaan olleen elävä tarinankertoja ja säilyttäneen puheessaan Pietarsaaren murteen.


title: Carolina Runeberg

text: Vuonna 1821 Lorens Ulrik Runeberg halvaantui, mikä ajoi perheen taloudellisiin ongelmiin. Kahden vuoden kuluttua heidän oli pakko myydä talonsa, eikä tyttärien koulunkäyntiin ollut enää varaa. Carolina ja Emilie Runeberg ryhtyivät kuitenkin pitämään pikkulasten koulua Pietarsaaressa. Heidän isänsä kuoli vuonna 1828 ja äiti kuusi vuotta myöhemmin. Sen jälkeen Carolina muutti veljensä luokse Helsinkiin ja perusti sinne helmikuussa 1834 varakkaiden perheiden lapsille tarkoitetun koulun.


title: Carolina Runeberg

text: Helsingissä Carolina Runeberg osallistui kirjalliseen Lauantaiseuraan, jonka keskeisenä henkilönä oli hänen veljensä Johan Ludvig. Veljen muutettua Porvooseen Carolina Runeberg jäi asumaan Helsinkiin ja opetti koulussaan.


title: Carolina Runeberg

text: Työnsä ohessa Runeberg kirjoitti runoja, joista julkaisi vuonna 1855 kokoelman "Små diktförsök" (’Pieniä runoyritelmiä’). Erikoista kokoelmassa oli se, että Carolina Runeberg julkaisi sen omalla nimellään, ensimmäisenä suomalaisena naiskirjailijana, kun sitä ennen kaikki naisten julkaisemat runoteokset olivat ilmestyneet nimimerkillä tai nimettöminä.


title: Carolina Runeberg

text: 64-sivuinen "Små diktförsök" sisälsi 25 runoa. Runot olivat arkisia – käsittelivät mm. koulumaailmaa – mutta humoristisia, mikä ei erityisemmin miellyttänyt arvostelijoita. Runeberg ei pyrkinytkään mielistelemään arvostelijoita vaan sanoo kokoelman viimeisessä runossa ”Till mina recensenter” (’Arvostelijoilleni’) itsevarmasti odottavansa moitteita mutta olevansa jo niin vanha, ettei ehdi niitä kuulla. Ironisesti hän uhkaa julkaista pelkkiä valitusvirsiä, jos hänet vielä saadaan runoja kirjoittamaan. Satiiriselta tyyliltään Runebergiä on verrattu Anna Maria Lenngreniin, ja ironia tulee esiin esimerkiksi ”Förord”-runon kahdessa ensimmäisessä säkeistössä, jotka samalla kuvastavat hyvin 1800-luvun puolivälin kriitikkojen suhtautumista naiskirjailijoihin:


title: Carolina Runeberg

text:
I lifvet blef ju qvinnas lott
För hemmets verld att verka blott
Men synes hon för publiken
Hon näpses af kritiken.


title: Carolina Runeberg

text:
Jag tänkte också endast mig
Att vandra hennes tysta stig
Helt litet af från vägen.


title: Carolina Runeberg

text:
Elämässähän naisen osana on
vain kodin maailmaan vaikuttaa.
Mutta jos hän esiintyy julkisesti,
arvostelu näpäyttää häntä.


title: Carolina Runeberg

text:
Minäkin ajattelin pelkästään
vaeltaa naisen hiljaista polkua,
mutta poikkean nyt hämilläni
ihan vähän syrjään tieltä."Små diktförsök" ei saavuttanut suurta suosiota, mutta siitä julkaistiin kuitenkin toinen painos Ruotsin Örebrossa 1856. Runon myynnistä saadut palkkiot Runeberg käytti koulunsa tukemiseen. Hän ei julkaissut enää muita teoksia mutta kirjoitti runoja ja kertomuksia "Axet"-runokirjaan (1867), "Julkalender för de unga" -lastenkalenteriin (1871) ja sanomalehtiin. Kirjoituksissaan Runeberg käytti nimimerkkejä C-a R-g ja –a –g, joista jälkimmäinen oli myös Fredrika Runebergin käytössä.


title: Carolina Runeberg

text: Runeberg teki pitkän uran opettajana. Hän opetti vuodesta 1854 alkaen vuorovaikutteisessa Bell-Lancaster-nuorisokoulussa, jossa myös oppilaat osallistuivat opettamiseen. Koulun lopettamisen jälkeen Runeberg siirtyi Helsingin ruotsinkieliseen kansakouluun, joksi hänen perustamansa koulu oli muuttunut kansakoulu-uudistusten myötä vuonna 1869. Siellä Runeberg opetti lähes 80-vuotiaaksi asti, kunnes heikentynyt terveys pakotti hänet jättämään työn. Säästäväisyyden ansiosta hänelle oli kertynyt huomattavasti omaisuutta tuloihin verrattuna.


title: Carolina Runeberg

text: Carolina Runeberg kuoli Helsingissä 18. tammikuuta 1891. "Turun Lehden" nekrologissa 20. tammikuuta 1891 hänet muistetaan opettajana mutta myös kirjailijana:


title: Carolina Runeberg

text: Kuolemansa jälkeen Runeberg on vaipunut paljolti unohduksiin kirjailijana, vaikka hänet on mainittu usein J. L. Runebergin sisarena. Tyyni Tuulio nosti hänet uudelleen esiin "Fredrikan Suomi" -esseekokoelmassaan, ja feministisen kirjallisuudentutkimuksen parissa on myös herännyt kiinnostusta hänen tuotantoaan kohtaan.


title: Makarov-11

text: Makarov-11 on ollut moskovalaisen televisiotoimittaja Arkadi Mamontovin mukaan CIA:n kiinni ottamien ja kansainvälisestä terrorismista epäiltyjen säilytyspaikka. Alue oli Ukrainan sotilasalue numero 1247, kohde S vuonna 2004 ja siellä on säilytetty aikaisemmin ydinräjähteitä.


title: Makarov-11

text: Mamontovin mukaan 19. heinäkuuta 2005 Ukrainan pääesikunnan päällikkö Sergei Kiritženko olisi käskenyt varuskunnan Makarov-11:n virkaa tekevää komentajaa Juri Sinjaloa valmistelemaan tilat kymmenelle kiinniotetulle ja kymmenelle saattajalle. Heinäkuun lopussa ristikkoikkunat ja vahvistetut ovet olivat valmiit.


title: Makarov-11

text: 29. heinäkuuta 2005 Ukrainan puolustusministeri Anatoli Gritšenko antoi erittäin salaisen käskyn avustaa Gulfstream IV N85VM:n laskeutumisia ja nousuja hävittäjälentoprikaati "Lännen" komentajalle eversti Valeri Lazitškij:lle 6. elokuuta 2005 alkaen. Žitomirin alueella sotilasalue A2038:n lentokentälle Ozernojeen tuotiin ensimmäinen ryhmä kiinniotettuja ja kone kävi vähintään viisi kertaa elokuun aikana.


title: Makarov-11

text: Ukrainan presidentti Viktor Juštšenko ja Yhdysvaltain keskustiedustelupalvelu CIA:n Porter Goss olisivat tavanneet Krimillä 20. joulukuuta 2005 ja että tästä tapaamisesta olisi virallisilla verkkosivuilla mainittu, että maiden tiedusteluyhteistyö koordinoidaan CIA:n ja SVU:n kesken.


title: Makarov-11

text: Ukrainan puolustusministeriö kiirehti kieltämään väitteet.


title: Ozerne

text: Ozerne () on ukrainalainen lentokenttä Žytomyrin alueella. Sen ICAO-tunnus on UKKO.


title: Ozerne

text: Venäläinen televisiotoimittaja Arkadi Mamontov väitti sinne lennetyn kuusi kertaa heinä-elokuussa 2005 Gulfstream IV N85VM:llä lentoja, jotka saattavat liittyä Makarov-11-tukikohdassa mahdollisesti säilytettyihin kansainvälisestä terrorismista Yhdysvaltain epäilemiin henkilöihin.


title: Gulfstream IV

text: Gulfstream Aerospace G-IV on pitkän kantaman liikelentokone. Sitä käytetään siviilikäytön lisäksi myös ilmavoimissa. Ruotsin Flygvapnetissa se on sekä VIP-kuljetuksiin että elektroniseen tiedusteluun käytetty lentokonetyyppi.


title: Latinalaisen Amerikan yhdentymisliitto

text:
Latinalaisen Amerikan yhdentymisliitto () eli ALADI on Keski- ja Etelä-Amerikan maiden talousjärjestö, jonka päämaja on Montevideossa, Uruguayssa. Se aloitti toimintansa vuonna 1981.
Se pyrkii rakentamaan alueelle yhteismarkkinat edistääkseen alueen taloudellista ja sosiaalista kehitystä.


title: Svend Asmussen

text: Svend Asmussen (28. helmikuuta 1916 Kööpenhamina – 7. helmikuuta 2017) oli tanskalainen jazzviulisti, kapellimestari ja säveltäjä sekä näyttelijä. Hän esiintyi suositussa jazztriossa ruotsalaisten Alice Babsin ja Ulrik Neumannin kanssa. Hän sävelsi myös paljon elokuvamusiikkia. Näyttelijänä hän esitti yleensä muusikkoa, mutta Peppi Pitkätossu -elokuvassa (1949) hän oli postiljooni.


title: Jani Koivisto

text: Jani Koivisto (s. 25. helmikuuta 1985 Helsinki) on uransa lopettanut suomalainen jalkapalloilija. Hän oli pelipaikaltaan hyökkääjä.


title: Jani Koivisto

text: Koivisto on Helsingin Jalkapalloklubin kasvatti. Hän edusti Veikkausliigassa HJK:n lisäksi FC KooTeePeeta ja FF Jaroa. Koivisto pelasi uransa aikana yhteensä 82 liigaottelussa ja teki niissä 17 maalia. Uransa hän lopetti kauteen 2010 Ykkösen FC Viikingeissä.


title: Sonny and Cher

text: Sonny and Cher oli yhdysvaltalainen rock-duo, joka koostui aviopuolisoista Sonny Bonosta ja Cheristä. Se perustettiin Los Angelesissa noin vuonna 1963. Heinäkuussa 1965 yhtye julkaisi singlen "I Got You Babe", joka pääsi Yhdistyneessä kuningaskunnassa ja Yhdysvalloissa listaykköseksi. Vuonna 1967 yhtyeen jäsenet esiintyivät William Friedkinin elokuvassa "Good Times". Duo hajosi vuonna 1974, mutta se esiintyi jälleen yhdessä vuonna 1987. Sonny Bono kuoli vuonna 1998.


title: Kimmo Haavisto

text: Kimmo Haavisto (s. 11. toukokuuta 1971, Pori, Suomi) on suomalainen muusikko, säveltäjä, sanoittaja ja tuottaja. Hän on vaikuttanut muun muassa yhtyeissä Nuoret Vihaiset Miehet, Puutarhurit, Iskias, Työläiset ja GüNz 47. Pisimmän työnsä hän on tehnyt Nuoret Vihaiset Miehet -yhtyeessä, jossa hän on ollut biisintekijänä vuodesta 1989 lähtien. Haavisto on vaikuttanut myös elävänmusiikin yhdistys Karhurock ry:ssä puheenjohtajana sen perustamisesta asti. Vuonna 2013 Haavisto perusti Valerian Music levymerkin joka on julkaissut mm. Nuoret Vihaiset Miehet -yhtyeen tuotantoa.


title: Karolingit

text: Karolingit olivat hallitsijasuku, joka toimi merovingien aikana heidän major domuksinaan (linnanherra tai käskynhaltija) ja vuonna 751 seurasi merovingejä frankkien valtakunnan kuninkaina.


title: Karolingit

text: Karolingien kantaisä oli Austrasian major domus Pipin I, jonka mukaan sukua kutsuttiin aluksi pippinideiksi. Myöhemmin suku sai nimen arnulfingit Metzin arkkipiispan Arnulfin mukaan. Sukua alettiin kutsua karolingeiksi Kaarle Martelin noustua Frankkien valtakunnan major domukseksi ja todelliseksi hallitsijaksi.


title: Karolingit

text: Karolingit ovat huomionarvoisimpia ehkä siitä, että he herättivät henkiin ajatuksen läntisestä keisarista, jollaista ei Länsi-Rooman hajoamisen jälkeen ollut. Suvun kuuluisin jäsen on Kaarle Suuri, joka kruunattiin keisariksi vuonna 800. Viimeinen karolingikeisari kuoli jo 899, ja karolingien alamäki oli nopeampaa kuin heidän nousunsa. Karolingit hallitsivat kuitenkin nykyisen Ranskan alkumuotoa vuoteen 987 saakka, jolloin kapetingit korvasivat heidät.


title: Rikollisuus

text: Rikollisuus on yhteiskunnassa tapahtuvaa rikollista toimintaa eli sellaista toimintaa, josta on laissa säädetty rangaistus. Lainsäädännön perustana ovat yhteiskunnan arvot ja normit, jotka voivat olla yhteydessä johonkin uskontoon tai filosofiseen suuntaukseen.


title: Rikollisuus

text: Rikolliseksi voidaan käsittää esimerkiksi sellainen toiminta, joka on filosofisen pohdinnan kautta osoittautunut paheeksi, taikka suppean oikeuspositivistisen tulkinnan mukaan sellainen toiminta, joka on lain tasolla kielletty ja määrätty rangaistavaksi.


title: Rikollisuus

text: Rikollisuus edellyttää lähes aina, että


title: Rikollisuus

text: Rikollinen on yhteiskunnan luoma käsite henkilöstä, joka on tehnyt rikoksen. Rikoksentekijä tuomitaan teoistaan rangaistukseen.


title: Rikollisuus

text: Monesti joillekin, etenkin leimaavista tai vakavista rikoksista tuomituilla, jää rangaistuksen sovittamisen jälkeenkin rikollisen leima yhteiskunnan suvaitsemattomuuden takia, ja elämän jatkuminen voi mahdollisen yhteiskunnasta vieraantumisen takia olla vaikeaa. Lisäksi rikosrekisterimerkintä voi vaikeuttaa esimerkiksi työ- tai opiskelupaikan saamista. Joihinkin ammatteihin tarvitaan rikostaustaote.


title: Rikollisuus

text: Poliisin tietoon tullut rikollisuus on "ilmirikollisuutta". Rekisteröimättömän "piilorikollisuuden" yleisyyttä voidaan mitata rikosuhritutkimuksella, jossa ihmiset kertovat kyselyssä rikoksista, joiden uhreiksi he ovat joutuneet. Toinen tapa mitata piilorikollisuutta on kysellä kielletyistä teoista, joihin vastaaja on itse syyllistynyt.


title: Rikollisuus

text: Rikollisuuden yleisyyden vaihtelu riippuu keskeisemmin rikostilaisuuksien määrän vaihtelusta. Yleensä rikollisuus on yleisimpää suurissa kaupungeissa, joissa on enemmän rikostilaisuuksia ja vähemmän sosiaalista kontrollia. Lähes kaikessa rikollisuudessa pieni joukko ihmisiä tekee valtaosan rikoksia ja aloittavat rikollisen uransa usein nuorina. Rikollisuus on myös yhteydessä syrjäytymiseen.


title: Rikollisuus

text: Eri maiden välisiä rikostilastoja on vaikea vertailla keskenään, minkä syitä ovat Euroopan komission mukaan:


title: Rikollisuus

text: Rikoksista vain pieni osa voidaan selvittää johtuen poliisin rajallisista voimavaroista ja siitä, että rikoksista valtaosa tapahtuu tilanteissa, joissa ei voida aloittaa menestyksekästä rikostutkintaa. Tämän vuoksi rikollisuuden vähentämisessä tehokkainta on ennaltaehkäisy.


title: Rikollisuus

text: Rikollisuuden tutkimus eli kriminologia on yhteiskunta- ja oikeustieteellistä tutkimusta, joka tutkii rikoksia ja rikollisuutta.


title: Rikollisuus

text: Oikeustieteilijöiden mukaan kovemmat rangaistukset eivät vähennä rikollisuutta yhteiskunnassa. Vankeusrangaistuksen uhka ei yleensä vähennä rikollisuutta. Vankeustuomiot eivät myöskään ehkäise rikosten uusimista. Vankiloita ei tulisi käyttää olettamalla, että vankeusrangaistukset vähentävät rikollisuutta.


title: Derek Ibbotson

text: George Derek Ibbotson (17. kesäkuuta 1932 Huddersfield – 23. helmikuuta 2017) oli englantilainen kestävyys- ja keskimatkojen juoksija.


title: Derek Ibbotson

text: Ibbotson opiskeli Almondburyn King James's Grammar Schoolissa. Vuonna 1951 hän voitti Ison-Britannian juniorimestaruuden juoksussa. Asepalvelus Royal Air Forcessa keskeytti Ibbotsonin uran hetkeksi, mutta asepalveluksen jälkeen hän palasi urheiluun. Melbournen olympialaisissa 1956 Ibbotson voitti 5 000 metrin juoksussa pronssimitalin. Olympialaisten jälkeen hän päätti keskittyä mailin juoksuun.


title: Derek Ibbotson

text: Lontoossa 19. heinäkuuta 1957 Ibbotson juoksi mailin maailmanennätyksen parantaen 0,8 sekuntia John Landyn kolme vuotta aiemmin tekemää ennätystä. Ibbotsonin uusi ennätys oli 3.57,2, ja neljännesmaileittain hänen aikansa olivat 56,0 – 60,4 – 63,9 – 56,9. Seuraavana vuonna hän oli mukana 4 × mailin viestijoukkueessa, joka teki uuden maailmanennätyksen. Myöhemmin hän teki uudet maailmanennätykset kahden mailin juoksussa ulko- ja sisäradoilla.


title: Pärttylinyön verilöyly

text: Pärttylinyön verilöyly (tunnettu myös nimellä Pariisin verihäät) oli joukko poliittisia murhia ja niitä seurannut katolisten väkivaltaisten mellakoiden aalto hugenotteja vastaan Ranskassa vuonna 1572. Mellakan yllyttäjänä on pidetty Katariina de' Mediciä, Kaarle IX:n äitiä. Se alkoi 24. elokuuta, Pyhän Bartolomeuksen (Pärttylin, nyk Pertun) päivänä, vuonna 1572 hugenottien johtajan Gaspard de Colignyn murhalla ja levisi yli Pariisin ja myöhemmin muihin kaupunkeihin sekä maaseudulle. Mellakointi kesti kuukausia ja vaati tuhansien, mahdollisesti jopa kymmenien tuhansien ihmisten hengen. Se oli käännekohta Ranskan uskonsodissa radikalisoidessaan hugenotteja.


title: Pärttylinyön verilöyly

text: Kolmannen sodan jälkeen vuonna 1570 rauha näytti mahdolliselta. Jyrkkämielisen Guisen suvun hovisuosio oli vähentynyt ja heidät oli korvattu maltillisemmilla. Hugenotit pitivät hallussaan muutamia linnoitettuja kaupunkeja, kuten La Rochellea. Katariina de' Medici toivoi että avioliitot, kuten suunniteltu avioliitto hänen poikansa Françoisin ja Englannin Elisabet I:n kanssa edesauttaisivat rauhaa. Jo vuonna 1571 rauha oli kuitenkin romuttumassa, katolisten ja hugenottien suhteet heikkenivät, ja Rouenissa surmattiin neljäkymmentä hugenottia näiden kieltäydyttyä kumartamasta katolisten katukulkueen alttarille.


title: Pärttylinyön verilöyly

text: Guisen suvun poissa ollessa hugenottijohtaja Gaspard de Coligny valittiin kuninkaan neuvostoon syyskuussa 1571. Guiset vihasivat Colignyä siksi, että tämä oli hugenotti ja siksi, että he epäilivät Colignyn järjestäneen François Guisen murhan 1563. Asiaa mutkistivat entisestään Colignyn vaatimukset hollantilaisten protestanttikapinallisten tukemisesta. Sen takia sisällissodan uhan lisäksi oli olemassa vaara sotaan joutumisesta Espanjan kanssa. Näissä olosuhteissa Katariina de' Medici perinteisen käsityksen mukaan päätyi suunnittelemaan Colignyn murhaa.


title: Pärttylinyön verilöyly

text: Katariina de' Medici vaati hugenottien korkea-arvoisen suosijan, Bourbonin herttua Henrik Navarralaisen naimaan tyttärensä Maegueriten. Näennäinen peruste oli uskonsuuntien välisen vihan liennytys, mutta todellisuudessa häät saattoivat olla suunniteltu, jotta saataisiin mahdollisimman monta johtavaa hugennottia samaan paikkaan. Katariinan tarkoituksena oli murhata Coligny ja mahdollisimman monta hugenottijohtajaa, mutta hänellä oli täysi työ saada poikansa kuningas Kaarle IX, joka oli ystävystynyt Colignyn kanssa, suunnitelman taakse. Lopulta Kaarle suostui ja, epävarman perimätiedon mukaan, määräsi murhatyön tehtäväksi perusteellisesti, jotta ei jäisi kostajia.


title: Pärttylinyön verilöyly

text: 22. elokuuta Charles Maurevert, ilmeisesti Katariinan lähettämänä, yritti murhata Colignyn kadulla, mutta onnistui vain haavoittamaan tätä. Aikaisin aamulla 24. elokuuta, pärttylinpäivänä, Coligny ja useita kymmeniä muita hugenottijohtajia murhattiin majatalossa Ponthieu'ssa, johon he olivat kokoontuneet. Murhat suoritti kuninkaallinen sveitsiläiskaarti.


title: Pärttylinyön verilöyly

text: Hugenottijohtajien murhat toimivat alkusysäyksenä murha-aallolle. 24. elokuun ja 17. syyskuuta välisenä aikana kansanjoukot murhasivat Pariisissa hugenotteja spontaanin oloisesti. Elokuusta lokakuuhun samanlaiset spontaanin näköiset vainot alkoivat muissa kaupungeissa, kuten Toulousessa, Bordeaux'ssa, Lyonissa, Bourgesissa, Rouenissa ja Orléansissa. Murhat tekivät väkijoukot, eivät kruunun viranomaiset. Arviot uhrimäärästä ovat enimmillään 100 000, hugenottien omien lähteiden mukaan 70 000. Muiden lähteiden mukaan 30 000 tai vähemmän. Aikalaistarinat kertovat että ruumiita lojui joissa kuukausien ajan, eikä kalaa voinut syödä. Paavi Gregorius XIII:n reaktio tapahtumiin oli riemuitseva ja Roomassa järjestettiin asian tiimoilta useita juhlamenoja. Protestanttiset maat puolestaan olivat kauhistuneita barbariasta, ja Katariinan lähettiläät onnistuivat vain suurella työllä säilyttämään suhteet niihin.


title: TCE

text: TCE voi tarkoittaa muun muassa.


title: Ludmila Formanová

text: Ludmila Formanová (s. 2. tammikuuta 1974 Cáslav) on tšekkiläinen 800 metrin juoksija. Ensimmäisen arvokisamitalinsa hän saavutti 1995 MM-hallikisoissa juostuaan Tšekin pitkän viestin joukkueessa hopealle. 1998 EM-hallikisoissa Valenciassa hän voitti 800 metrillä kultaa ajalla 2.02,30. Formanová oli ensimmäinen joka voitti Maria Mutolan hallimaailmanmestaruuskilpailuiden loppukilpailussa. Hän teki sen Maebashin kisoissa vuonna 1999 hallimaailmanmestaruuskilpailujen ennätysajalla 1.56,90. Hän voitti ennätysajallaan 1.56,56 samana vuonna ulkoratojen maailmanmestaruuden Sevillan kisoissa.


title: Jouko Kuha

text: Jouko Santeri Kuha (s. 30. syyskuuta 1939 Ranua) on suomalainen entinen este-, kestävyys- ja maastojuoksija. Kuha juoksi Tukholmassa 17. heinäkuuta 1968 3 000 metrin esteiden maailmanennätyksen 8.24,2. Tällä tuloksella hän on edelleen matkan kahdeksanneksi nopein suomalaisjuoksija. Kuha voitti universiadeissa kultaa estejuoksussa ajalla 8.38,2 Tokiossa 1967.


title: Jouko Kuha

text: Seuratasolla Kuha edusti Kaipolan Virettä. Pro Urheilu-palkinnon Kuha sai vuonna 2009.


title: Rufus

text: Rufus on miehen etunimi.


title: Rufus

text: Rufus on latinaisperäinen nimi, jonka merkitys on "punainen" / "punatukkainen". Katolisella kirkolla on useita Rufus-nimisiä pyhimyksiä.


title: Rufus

text: Suomen almanakassa nimi oli vuosina 1708-1907 ja ruotsinkieliseen almanakkaan Rufus palautettiin vuonna 2000.


title: Rufus

text: Vuoden 2009 loppuun mennessä Suomessa on "Väestörekisterikeskuksen" mukaan vajaat 190 miestä saanut nimekseen Rufus.


title: Kelly Holmes

text: Dame Kelly Holmes (s. 19. huhtikuuta 1970 Pembury, Kent) on brittiläinen entinen juoksija. Hänen päälajeinaan olivat 800 metriä ja 1 500 metriä. Holmes voitti molemmilla matkoilla kultaa Ateenan olympialaisissa vuonna 2004, joissa hän löi monta ennakkosuosikkia.


title: Kelly Holmes

text: Kelly Holmesilla on paljon voittoja. Hän voitti Kansainyhteisön kisoissa vuonna 1994 kultaa 800 metrillä. Sydneyn olympialaisissa vuonna 2000 hän oli 800 metrillä kolmas. Kilpailun voittaja, Mosambikin Maria Mutola, tuli myöhemmin hänen harjoittelupartnerikseen, kun Holmes muutti Afrikkaan harjoittelemaan ja asumaan hänen kanssaan.


title: Kelly Holmes

text: Ateenan olympialaiset vuonna 2004 olivat Holmesin uran huipennus: hän voitti muut ennakkosuosikit ja voitti kultaa molemmilla päämatkoillaan. 800 metrin juoksukilpailussa ennakkosuosikki Maria Mutola johti vielä loppusuoran auetessa, mutta loppukirinsä ansiosta Holmes vei voiton, ja Mutola oli vasta neljäs. 1 500 metrillä Holmes otti kultaa voitettuaan muiden muassa ennakkosuosikki Tatjana Tomašovan.


title: Murray Halberg

text: Sir Murray Gordon Halberg (s. 7. heinäkuuta 1933 Eketahuna) on uusiseelantilainen kestävyys- ja keskimatkojen juoksija. Hän voitti olympiakultaa 5 000 metrin juoksussa vuonna 1960.


title: Murray Halberg

text: Nuoruudessaan Halberg harrasti rugbyä, jossa hän loukkasi vuonna 1950 vasemman kätensä vakavasti. Tästä sisuuntuneena hän aloitti juoksun, jossa voitti 1951 Uuden-Seelannin nuorten mestaruuden mailin ja kahden mailin juoksuissa. Vuonna 1954 Halberg nimitettiin Uuden-Seelannin joukkueeseen Kansainyhteisön kisoihin, joissa hän sijoittui mailin juoksussa viidenneksi. Vuonna 1956 hän osallistui Melbournen olympialaisiin, jossa sijoittui 1 500 metrin juoksussa yhdenneksitoista.


title: Murray Halberg

text: Vuonna 1958 Halbergista tuli ensimmäinen uusiseelantilainen, joka juoksi mailin alle neljään minuuttiin. Samana vuonna hän voitti Kansainyhteisön kisoissa kolmen mailin juoksun. Näiden saavutuksien ansioista hänet nimitettiin Uudessa-Seelannissa vuoden urheilijaksi. Rooman olympialaisissa 1960 Halberg keskittyi pidemmille matkoille. Hän voitti 5 000 metrin juoksun. Samana päivänä hänen maanmiehensä Peter Snell voitti 800 metrin juoksun. Myöhemmin Halberg sijoittui 10 000 metrin juoksussa viidenneksi.


title: Murray Halberg

text: Vuonna 1961 Halberg teki neljä maailmanennätystä. Hän juoksi kahden mailin ennätyksen sisä- ja ulkoradoilla, kolmen mailin ennätyksen sekä oli mukana 4 × mailin joukkueessa, joka teki uuden ME:n. Vuonna 1962 Halberg oli Uuden-Seelannin joukkueen lipunkantaja Kansainyhteisön kisoissa. Samoissa kisoissa hän voitti jälleen kolmen mailin juoksun. Halberg lopetti urheilu-uransa Tokion olympialaisissa 1964, joissa hän sijoittui 10 000 metrillä seitsemänneksi.


title: Murray Halberg

text: Vuonna 1963 Halberg perusti nimeään kantavan säätiön, joka tukee vammaisia lapsia. Samana vuonna hän otti vastuulleen Uuden-Seelannin vuoden urheilija -palkinnon hallinnan. Vuonna 1988 Halberg aateloitiin ansioistaan urheilussa.


title: Eniro

text: Eniro AB on pohjoismaalainen yhteystietoyritys. Yrityksen palveluita ovat puhelinluettelot, numeropalvelut sekä internet- ja mobiilipalvelut. Sillä on toimintaa Suomessa, Ruotsissa, Norjassa, Tanskassa ja Puolassa. Se perustettiin vuonna 2000, kun ruotsalaisen teleoperaattorin Telian tytäryhtiö Telia InfoMedia eriytettiin omaksi yhtiökseen.


title: Eniro

text: Eniron palveluksessa on noin 4 650 työntekijää sen ydinmarkkina-alueilla Pohjoismaissa ja Puolassa. Vuonna 2009 Eniron liikevaihto oli 6 581 miljoonaa Ruotsin kruunua ja liiketulos (EBITDA) 1 807 miljoonaa Ruotsin kruunua. Eniro on listautunut Tukholman pörssiin. Yritys on Pohjoismaiden suurin johtava hakupalvelu.


title: Eniro

text: Yritys myi Yritystele-internethakupalvelu joulukuussa 2010 annetun ilmoituksensa eli vain osan toiminnasta Suomessa siten, että jäljelle jäi numeropalvelutoimintaa harjoittava Eniro Sentraali (Oy Eniro Finland Ab).


title: Eniro

text: Suomessa Eniro toimi kuudella paikkakunnalla – Espoossa, Turussa, Joensuussa, Raumalla, Kajaanissa, Porissa ja Tampereella – ja työllisti parhaimmillaan noin 600 henkilöä. Eniron tuotteita olivat muun muassa Eniro Puhelinluettelot, eniro.fi, Eniro 0 100 100 Numeropalvelu, Eniro Kaupunki-info, Suomi24 ja Yritystele.


title: Eniro

text: Eniro myi Yritystele-internethakupalvelun Bisnode Ab:lle 8. lokakuuta 2010.


title: Eniro

text: Yritys julkaisi 30 puhelinluetteloa, mutta lopetti puhelinluetteloiden tekemisen syksyllä 2010, jolloin Fonecta Oy osti Eniro Finland Oy:n Helsingin Seudun ja Pirkanmaan Puhelinluettelot. Fonectalle siirtyi kaupan mukana myös Keltaiset Sivut -tavaramerkki ja Eniro.fi-domainosoite. Nykyään Eniro toimii 0100100.fi - tavaramerkin alla.


title: Eniro

text: Fonectan ostettua Eniro.fi:n se jatkoi itsenäisenä palveluna Fonecta.fi:n rinnalla. Eniro.fi oli Suomen suosituimpia verkkomedioita ja suosituin valtakunnallinen yhteystieto- ja karttahakupalvelu.


title: Eniro

text: Eniro.fi:n karttapalvelu lanseerasi marraskuussa 2007 ensimmäisenä Suomessa viistoilmakuvat pääkaupunkiseudusta, Turusta ja Tampereesta. Eniro.fi-sivusto uudistui syksyllä 2011, ja se tarjosi yhteystietojen lisäksi muun muassa veneilykarttoja ja mahdollisuuden lähettää tekstiviestejä. Eniro.fi-palvelua käytti viikoittain keskimäärin 700 000 eri käyttäjää. Henkilöt-hausta oli voinut hakea nimiä, puhelinnumeroita ja osoitteita kertaluontoista maksua vastaan. Nykyään samat tiedot löytyvät 0100100.fi - palvelusta.


title: Air Vanuatu

text: Air Vanuatu on vanuatulainen lentoyhtiö, jonka pääpaikka on Bauerfieldin kansainvälinen lentoasema Port Vilassa. Se lentää suoria lentoja Aucklandiin, Brisbaneen, Honiaraan, Nadiin, Nouméaan ja Sydneyhin.


title: Air Vanuatu

text: Air Vanuatu on toiminut nykyisellä nimellään vuodesta 1981 lähtien. Vanuatun valtio on omistanut lentoyhtiön kokonaan joulukuusta 1987 lähtien.


title: Air Vanuatu

text: Heinäkuussa 2015:


title: Vankiselli

text: Vankiselli on yhdelle tai yleensä korkeintaan muutamalle vangille tarkoitettu vankilan asuinhuone, vangin koti. Suomen sana selli perustuu latinan sanaan "cella", joka tarkoittaa komeroa, koppia tai kammiota.


title: Vankiselli

text: Sellejä edelsivät vankiloissa 1800-luvulle saakka yhtenäishuoneet. 1800-luvun lopulta lähtien alettiin rakentaa sellivankiloita. Suomen ensimmäinen sellivankila oli Hämeenlinnassa, Hämeen linnan yhteydessä. Vuonna 1871 rakennettu vankila toimii nykyisin vankilamuseona.


title: Vankiselli

text: Sellivankilan kehittäminen liittyi muuttuneeseen käsitykseen vankilan tehtävästä. Korkeintaan muutamalle vangille tarkoitetut sellit oli tarkoitettu luomaan olosuhteita, joissa vanki voisi tuomionsa kuluessa rangaistuksen kärsimisen ohella myös parantua, tulla jälleen yhteiskuntakelpoiseksi.


title: Vankiselli

text: Hämeenlinnan vanhan lääninvankilan sellit ovat kooltaan 2,3 x 3,5 m ja ne avautuvat kerroksittain keskushalliin, joka heijastaa panoptikon-ideaa vankilan yleisrakenteessa. Tästä vankilasta löytyy seuraavanlaisia sellejä:


title: Vankiselli

text: Vankilaan tullessaan vanki joutui ensimmäiseksi "matkaselliin". Matkaselliin on majoittuneena useampi vanki ja sen ovet pidetään aina lukittuina. Myös tie vapauteen kulki matkasellin kautta, jossa vanki vietti viimeisen vankilayönsä.


title: Vankiselli

text: Pienikokoisissa "yöselleissä" viettivät yönsä ne vangit, jotka päiväsaikaan tekivät työtä vankilan työhuoneilla.


title: Vankiselli

text: "Päiväsellit" ovat isompia ja niissä vangit tekivät myös työtä. 1960-luvulta lähtien sellissä tehtävästä työstä pyrittiin luopumaan ja siirtämään se erillisiin työtiloihin. Aikaisemmin päiväsellin sänky oli seinälle nostettavaa mallia symboloiden sitä, että päiväsaikaan oli työskenneltävä.


title: Vankiselli

text: Lisäksi on olemassa varsinainen "eristysselli" eli rundi, johon saattaa joutua sääntörikkomusten takia.


title: Vankiselli

text: "Pimeä selli" oli tarkoitettu kurinpidollisia rangaistuksia varten. Tätä sellimuotoa ei Suomessa enää käytetä.


title: Vankiselli

text: "Paljuselleiksi" kutsutaan vessattomia sellejä, joissa vanki joutuu ulostamaan, virtsaamaan ja siivoamaan kuukautisvuotonsa ämpäriin. Lavuaarin alla säilytettävän ämpärin haju on häiritsevä, kun vanki pesee esimerkiksi käsiä tai ottaa juomavettä. Kahden hengen vessattomissa selleissä tarpeensa on tehtävä huonetoverin nähden.


title: Vankiselli

text: Euroopassa vessattomia sellejä on käytössä lähinnä Itä- ja Etelä-Euroopassa sekä Suomessa, mutta ei muissa Pohjoismaissa. Suomessa oli käytössä 736 vessatonta selliä vuonna 2007. Määrä laski 222 selliin vuonna 2011. YK:n kidutuksen vastainen komitea (CAT-komitea) on useasti antanut Suomelle huomautuksen paljusellien käytöstä. Komitean mukaan vankien on päästävä vessaan vuorokauden ajasta riippumatta. Naisvankeja ei Suomessa enää sijoiteta kahden hengen paljuselleihin, miesvankeja kyllä.


title: Vankiselli

text: Vuonna 2012 oikeusministeriön kansliapäällikkö Tiina Astola lupasi, että paljuselleistä päästään eroon viimeistään vuonna 2017. Vessojen rakentaminen selleihin vaatii remontteja. Viimeisistä vessattomista vankiloista Mikkelin vankila luopui paljuselleistä remontin valmistuttua heinäkuussa 2015, Helsingissä peruskorjaus valmistui keväällä 2017 ja Hämeenlinnaan rakennetaan uusi vankila, joka valmistuu vuonna 2020. Paljusellien poistamisesta käytiin keskustelua parikymmentä vuotta ennen kuin siihen lopulta ryhdyttiin.


title: Vankiselli

text: Ennen remonttien valmistumista vankiloita on ohjeistettu päästämään kaikki vangit yhteisiin vessoihin aina kun he sitä haluavat. Vapautuneet vangit kertoivat Kriminaalihuollon tukisäätiölle, että vartijoilla ei aina ole joko aikaa tai halua availla ovia, eivätkä esihenkilöt valvo vessaan pääsyn toteutumista. Hämeenlinnan ja Helsingin vankiloiden johtajien mukaan vangit pääsevät halutessaan vessaan myös yöllä, eivätkä he ole saaneet valituksia oikeuden toteutumisesta.


title: Gyanendra

text: Gyanendra Bir Bikram Shah Dev (s. 7. heinäkuuta 1947) oli Nepalin viimeinen kuningas. Hän hallitsi vuosina 2001–2008.


title: Gyanendra

text: Gyanendra on kuningas Mahendran toiseksi vanhin poika, ja hänet julistettiin kuninkaaksi pikkupoikana kahden kuukauden ajaksi (1950–1951) muun perheen ollessa maanpaossa Intiassa. Tätä kruunausta ei kuitenkaan tunnustettu kansainvälisesti. Hänen isoisänsä Tribhuvan palasi valtaistuimelle pian tämän jälkeen.


title: Gyanendra

text: Gyanendra palasi valtaan 50 vuotta myöhemmin, kun hänen veljenpoikansa Dipendra murhasi suuren osan kuninkaallista perhettä mukaan lukien isänsä, kuningas Birendran, joka oli Gyanendran veli.


title: Gyanendra

text: Gyanendran veli Birendra oli luonut Nepaliin vuonna 1990 perustuslaillisen monarkian, jossa kuningas näytteli pientä roolia hallituksessa. Gyanendra palautti vallan kuninkaalle 1. helmikuuta 2005 vedoten maan sekasortoiseen tilaan. Huhtikuussa 2006 Kathmandussa alkoivat laajat mielenosoitukset ja lakot kuninkaan suoraa valtaa vastaan. 21. huhtikuuta 2006 Gyanendra julisti, että hän tulee siirtämään vallan uudelle poliittisten puolueiden valitsemalle pääministerille. Tämä ei kelvannut monille puoluejohtajille.


title: Gyanendra

text: Televisioidussa puheessa 24. huhtikuuta 2006 Gyandera ilmoitti, että tulee palauttamaan aiemman parlamentin entiseen asemaansa. 18. toukokuuta parlamentti hyväksyi yksimielisesti lain, joka riisui kuninkaalta useimmat tämän valtaoikeuksista. 10. kesäkuuta parlamentti hyväksyi lain, joka poisti kuninkaalta veto-oikeuden lakien voimaantuloon. Tämän jälkeen Nepalin kuninkaalla ei ollut enää mitään valtaoikeuksia ja virka oli täysin seremoniallinen.


title: Gyanendra

text: Nepal julistettiin tasavallaksi perustuslakia säätävän kokouksen päätöksellä äänin 560–4 28. toukokuuta 2008. Hallitus pyysi kuningasta poistumaan museoksi muutettavasta Narayanhiti-palatsistaan Kathmandusta.


title: Gyanendra

text: Gyanendra nai Ranan sukuun kuuluvan Komal Rajya Laxmi Devi Shahin 1. toukokuuta 1970. Heillä on kaksi lasta:


title: Vappugospel

text: Vappugospel (VG) oli vuosina 1985−2015 kerran vuodessa järjestetty kristillinen, musiikkipainotteinen vapputapahtuma Kouvolassa. Vuonna 2010 Vappugospelia kuvattiin "avoimeksi protestiksi vapun jälkeistä morkkista vastaan". Vappugospel oli Suomen suurin vapputapahtuma, ja sitä pidetään Kouvolan tunnetuimpana tapahtumana maailmalla. Vuonna 2012 Vappugospel valittiin Suomen parhaaksi kristilliseksi tapahtumaksi. Tapahtuman järjestäminen vaatii noin 100-150 talkoolaisen työpanoksen.


title: Vappugospel

text: Ensimmäisen kerran tapahtuma järjestettiin vuonna 1985, josta lähtien Vappugospel on järjestetty vuosittain vapunaattona. Järjestäjinä toimivat Gospel Sound Kouvola ry ja Kouvolan seurakunnat. Vierailijoita on ollut usein Ruotsista, muun muassa Narnia, joka oli vuonna 2006 mukana neljättä kertaa. Vappugospelin taustalla on suomalaisen gospelin suuria nimiä, kuten Pekka Simojoki ja Pekka Laukkarinen.


title: Vappugospel

text: Vappugospelin alkuperäinen idea oli järjestää nuorille vaihtoehtoista tekemistä ryyppäämisen sijaan. Idea raittiista vapputapahtumasta syntyi 1985, kun Kouvolan seurakuntayhtymän erityisnuoriso-ohjaaja Arto Sahamies sai vision Kouvolan Yhteiskoulun lukiolla järjestettävästä, nuorille suunnatusta vapputapahtumasta. Esiintyjäksi tapahtumaan kutsuttiin The Road, ja paikalle saapui 500 nuorta.


title: Vappugospel

text: Vapun jälkeen jengityöntekijät Markku Hatara ja Veijo Tervonen ottivat Sahamieheen yhteyttä, jonka seurauksena vuonna 1986 järjestettiin ensimmäinen virallinen, 1000 kuulijaa kerännyt Vappugospel. Järjestävinä seurakuntina olivat Kouvolan evankelis-luterilainen seurakunta, Kouvolan vapaaseurakunta, Kouvolan helluntaiseurakunta sekä Pelastusarmeija yhteistyössä Lähetysnuorien ja Kristillisen jengityön kanssa. Yhteiskristillisyyden taustalla oli vahva ekumeeninen paikalliskulttuuri. Vuoteen 1989 mennessä Vappugospelina nykyään tunnetun tapahtuman nimeksi ei ollut vakiintunutta nimeä.


title: Vappugospel

text: Ensimmäinen Vappugospel oli täysin maksuton, mutta siitä tehtiin vuodesta 1987 eteenpäin maksullinen mm. järjestyshäiriöiden vuoksi. Lisäksi paikalliset seurakunnat kokivat taloudellisen vastuun liian suureksi. Tästä syystä Vappugospelin järjestämisesta vastaavaksi tahoksi perustettiin Gospel Sound Kouvola ry. Yhdistyksen perustajajäseniä ovat Arto Sahamies, Maarit Paajanen, Juha Tanska, Seija Takki, Reijo Vaurula sekä Arto Niemi.


title: Vappugospel

text: Vuonna 1989 tapahtumaa edelsi suuri paneelikeskustelu, jossa ruodittiin mm. rock-musiikin ja Pyhän Hengen toiminnan suhdetta. Paneelikeskustelussa mm. Ari Joensuu ilmoitti epäilevänsä rockin puhuttelukykyä, ja hänen mukaansa "Suomea ei evankelioida bändeillä". Vuonna 1993 lapsiperheet huomioitiin erityisellä tavalla; esiintyjälistalta löytyi tenavatähti Ella Lahtinen ja tapahtuman puolesta järjestettiin lastenhoito. Osa vuoden 1993 lipputuloista lahjoitettiin Lapsen tähden -keräykseen.


title: Vappugospel

text: Vuonna 2005 Gospel Sound Kouvola ry julkaisi tapahtuman 20-vuotisjuhlan kunniaksi historiikin. Vuonna 2007 Vappugospelia oli järjestämässä noin 50 nuorta, ja tapahtumassa nähtiin lavasteita ensimmäistä kertaa. Järjestäjien tavoite vuodelle 2009 oli keskittyä vain itse musiikkiin "jättäen turha puitteellinen hifistely". Mikko Goes to Heaven julkaisi levyn kyseisessä Vappugospelissa.


title: Vappugospel

text: Vuonna 2010 järjestettiin 25. Vappugospel eli "Vappugospel XXV", jolloin gospelia saapui kuulemaan 1700 kuulijaa ympäri Suomea. Vuonna 1999 Vappugospelissa esiintynyt Dust Eater Dogs teki vuoden 2010 tapahtumassa comebackin, ja No Man's Band julkaisi uuden albuminsa. Kyseisenä vuonna Kouvot olivat varanneet sekä Kouvolan jäähallin että Mansikka-ahon hallin; jäähallin mahdollista finaalipeliä ja Mansikka-ahon hallin mahdollista pronssipeliä varten. Näin vastaus kysymykseen, missä Vappugospel järjestetään, selvisi vasta neljä päivää ennen tapahtuman alkua. Protestina Vappugospelin järjestäjät varasivat jäähallin vuodelle 2011 jo seitsemän päivää ennen vuoden 2010 Vappugospelia. Varmuus siitä, että Vappugospel 2011 voidaan järjestää Kouvolan jäähallissa, saatiin kesällä 2010.


title: Vappugospel

text: Vuoden 2011 Vappugospel sai nimekseen "Vappugospel XXL", ja syynä oli tapahtuman artistibudjetin merkittävä kasvattaminen ja siten korkeampi kävijäennuste. Vuoden 2011 ehdottomasti merkittävimmät kiinnitykset olivat comebackin tekevät Terapia sekä Petra (USA). Vuoden 2012 Vappugospeliin liittyvänä merkittävimpänä innovaationa voidaan pitää pääesiintyjän äänestämistä, joka sai runsaasti huomiota sekä sekulaarissa että kristillisessä mediassa. Vappugospelin pääesiintyjäksi Suomeen kutsuttiin Demon Hunter (USA), joka sai äänestyksessä lähes 25 % kaikista äänistä. Vuoden 2012 Vappugospel sai nimekseen "Vappugospel vol. 27", ja tapahtuman esiintyjälistalla on ennätysmäärä ulkomaisia artisteja.


title: Vappugospel

text: Vuonna 2014 Vappugospel teki 15 000 euroa tappiota. Tapahtumaan osallistui 1 400 henkeä, mutta järjestäjien mukaan 600 kävijää jäi uupumaan. Syyksi arveltiin vapun osumista keskelle viikkoa. Vuonna 2015 Vappugospel vietti 30-vuotisjuhlaansa. Se jäi viimeiseksi Vappugospeliksi, sillä järjestäjät ovat päättäneet lopettaa tappiollisen tapahtuman.


title: Vappugospel

text: Vappugospel on historiansa aikana järjestetty Kouvolan jäähallissa, Mansikka-ahon hallissa, sekä Kouvola Lyseon lukion liikuntahallissa. Tapahtumapaikkana on yleensä ollut Kouvolan jäähalli, jonka yleisökapasiteetti on 6000 henkilöä. Vappugospelia on vietetty muutamia kertoja myös Mansikka-ahon hallilla, josta mm. Juha Tapio on kertonut pitävänsä jäähallia enemmän. Vappugospel on joskus järjestetty Mansikka-ahon hallissa siksi, että suunnittelutiimi on pitänyt sitä kompaktimpana tilana, jonka lisäksi Mansikka-ahon hallin välittömässä läheisyydessä on runsaasti parkkitilaa jäähalliin verrattuna. Kuitenkin Mansikka-ahon hallin ongelmaksi on joinakin vuosina muodostunut hallin yleisökapasiteetti. Mansikka-ahon halliin saa ottaa sisään 2310 henkilöä. Toisaalta joinakin vuosina tapahtumaa ei ole voitu järjestää jäähallissa siksi, että mm. Kouvot on varannut jäähallin, ja Kouvolan kaupungin päätöksen mukaan liikuntapaikkojen varaukset menevät ensisijaisesti urheiluseuroille riippumatta varausjärjestyksestä. Vuonna 2004 Vappugospel järjestettiin hajautetusti Mansikka-ahon hallissa sekä Kouvolan Lyseon lukion liikuntahallissa, koska jäähalli oli remontissa, eikä Mansikka-ahon kapasiteetti yksin olisi riittänyt.


title: Vappugospel

text: Vappugospelin taustalla oleva Gospel Sound Kouvola ry on voittoa tavoittelematon yleishyödyllinen yhdistys, jonka tarkoitus on kristillisiin arvoihin perustuvan taiteen tunnetuksi tekeminen. Vappugospelin lisäksi yhdistys on järjestänyt matkoja kristillisiin konsertteihin ja muille festareille, sekä rahoittanut tuoreiden bändien levytysprojekteja. Muun muassa vuonna 2005 Gospel Sound Kouvola ry kustansi Daikinin esiintymisen Kouvolan Manskilla. Yhdistys on lukuisina vuosina järjestänyt ja kustantanut Kouvolan seudun kouluille nk. "koulukiertueita", joiden esiintyjinä ovat usein toimineet Vappugospelissa kyseisenä vuonna esiintyvät artistit.


title: Vappugospel

text:
Lecrae (USA), Twelve24 (UK), Project86 (USA), Lumina Polaris (Comeback), Pastorit, Mikaveli, Pekka Laukkarinen Union, Anton Laurila. Historian viimeinen Vappugospel, joka järjestetään 23.5 Kouvolan Kirkkopäivien yhteydessä.
Great Wide North, Olli Helenius, Ruudolf, LZ7 (UK), Audile ja Everyday Sunday (USA). Tapahtumassa nähdään myös ensimmäistä kertaa messu, kohua herättäneen Dance+Pray Dancemessun muodossa.
Ainakin LZ7 (UK), Jimmy Needham (USA), kls., Immanuel, Frail, Deuteronomium, Katajainen Kansa, GodFM, Pastorit ja Exit


title: Vappugospel

text: Demon Hunter (USA), Theocracy (USA), LZ7 (UK), HB, Ruudolf feat. Karri Koira, Idän Ihmeet, Lilly Among Thorns (GER) ja GodFM


title: Vappugospel

text: Classic Petra (USA, comeback), Terapia (encore), Project 86 (USA), Intohimo (SWE), Jacks of All Trades (comeback), Juha Tapio, Katajainen Kansa, Idän Ihmeet


title: Vappugospel

text: Donkey Ride, Kaemo, HB & Orchestra Adagio, Dust Eater Dogs (comeback), Ruudolf, No Man's Band, Tera ja Project 86 (USA).


title: Vappugospel

text: The Rain, Mikko goes to Heaven, Kraka, Lumina Polaris, G-Powered, PunainenLanka, Aarni, Triolit ja Antti Honkkila (puhe)


title: Vappugospel

text: Tera, VIP, Nina Åström, Sotahuuto, Kaemo, Tommi Kalenius, Think Twice ja Markku "Kure" Tuppurainen (puhe)


title: Vappugospel

text: Bass'n Helen, Lumina Polaris, Tera, Pekka Laukkarinen Duo, KLS, AOC, Nuance Gate, Chariots ja Jarkko Kokkonen (puhe)


title: Vappugospel

text: The Rain, Rod of Moses Reunion, Frail, Think Twice, Kraka, Vellu Suoperä, Daikini, Narnia (SWE) ja Kari "KK" Korhonen (puhe)


title: Vappugospel

text: Pekka Simojoki, HB, Jukka Leppilampi & Maria Ylipää, Oratorio, Pekka Laukkarinen, Bass'n Helen, Klinik ja Jage


title: Vappugospel

text: The Rain, Terapia, Think Twice, Juha Tapio Band, Pekka Laukkarinen Band, Vellu Suoperä Band, Praise Factory, Ti Bag sekä Flame


title: Vappugospel

text: Narnia, Juha Tapio Band, The Rain, Limit X, Egoeimi, Praise Factory, Petri Kosonen Band


title: Vappugospel

text: The Rain, Terapia, Bass'n Helen, Sabio, Trabant, Rapid Deployment, Static Keith


title: Vappugospel

text: B.I.G., Terapia, Jacks of All Trades, Jukka Leppilampi, Juha Tapio Band, Jumpin' China, Maanalainen armeija sekä dj Cata


title: Vappugospel

text: Jacks of All Trades, Rod of Moses, The Rain, Just a Test ja dj Ricky


title: Vappugospel

text: Syvä Sininen, Soul Connection, Think Twice, Dust Eater Dogs ja Pro Fide


title: Vappugospel

text: Ultra Beat (SWE), Terapia, Bass'n Helen, Hakke & heinämiehet, Levy & grammari sekä Riku Rinne (puhuja)


title: Vappugospel

text: The Rain, Exit


title: Vappugospel

text: Hakke & Heinämiehet, Ogo Chime, Robi and Friends, Bass'n Helen ja Terapia


title: Vappugospel

text: Jakaranda, Nina Åström, Dawn, Zunktronic, Terapia ja Pro Fide


title: Vappugospel

text: The Road, Bass'n Helen, Arto Härkönen, Ogo Chime, Pekka Simojoki ja Terapia


title: Vappugospel

text: Ella Lahtinen, Chariots, Jouko Kantola Band sekä DayBreak


title: Vappugospel

text: Pro Fide, Jedutun, Footprints, Covenant Players, Exit


title: Vappugospel

text: Kajo, Psalm 102, Jukka Leppilampi, Gospelkuoro Joy


title: Vappugospel

text: 10 vaille kahden sade, Manse Youth Choir, Exit ja C.C. de Plicque


title: Vappugospel

text: Heureka ja The Road


title: Vappugospel

text: Heureka, Aija Roivas, Q.Stone ja Blues Friends


title: Vappugospel

text: Gospel Power, The Dogrose ja Damaris Joy


title: Vappugospel

text: Gospel Power, Jukka Leppilampi, Outi Terho, Boanerges ja Pekka Suoniemi


title: Vappugospel

text: The Road


title: Jaakko Saariluoma

text: Eino Jaakko ”Jaska” Saariluoma (s. 25. heinäkuuta 1967 Helsinki) on suomalainen näyttelijä, stand up -koomikko, juontaja, käsikirjoittaja ja ohjaaja.


title: Jaakko Saariluoma

text: Saariluoma tuli tunnetuksi MTV3:n keskusteluohjelmaparodiasta "W-tyyli", jossa hän esitti päähenkilön André Wickströmin tuottajaa. Hän esiintyi MTV3:n viihdeohjelma "Huuman" toisena juontajana yhdessä Lorenz Backmanin kanssa 2005–2007. Saariluoma on myös näytellyt muun muassa elokuvassa "Uuno Turhapuro – This Is My Life" (2004). Hän juonsi vuosien 2006–2007 vaihteessa kahdeksanosaisen matkailu- ja ruokaohjelman "Viinin viemää – Jaska makujen maisemissa", jossa hän kiersi kesän Ranskaa, Italiaa ja Espanjaa makujen ja viinien jäljillä. Ohjelman pohjalta toimitettu kirja "Viinin viemää" (Teos, 2006) palkittiin Vuoden matkakirjana.


title: Jaakko Saariluoma

text: Ääninäyttelijänä Saariluoma on toiminut muun muassa elokuvassa "Tallipihan bilehileet", jossa hänen ääniroolinsa oli Onni. Stand up -koomikkona Saariluoma osaa esiintyä suomen lisäksi ruotsiksi ja englanniksi.


title: Jaakko Saariluoma

text: Ylen tuottamassa draamasarjassa "Tauno Tukevan sota" (2010) Saariluoma näytteli pääroolia, Tauno Tukevaa. Saariluomalla on roolit myös televisiosarjoissa "Mr. Mallorca kohteessa" (2011–2012), "Paparazzit" (2012) ja "Vedetään hatusta" (2010–2012).


title: Jaakko Saariluoma

text: Saariluoma juonsi MTV3-kanavan viihdeohjelmaa "Putous" 2010–2014. Viidennen tuotantokauden ollessa käynnissä Saariluoma ilmoitti jättävänsä ohjelman tekemisen kuluvan tuotantokauden tullessa päätökseen.


title: Jaakko Saariluoma

text: Saariluoma saavutti painonnostossa M45-ikäsarjan yli 105-kiloisissa SM-pronssia vuonna 2014. Kyseiseen sarjaan osallistui kolme henkilöä.


title: Jaakko Saariluoma

text: Saariluoma nimitettiin Suomen UNICEFin hyvän tahdon lähettilääksi 14. toukokuuta 2014.


title: Åke

text:
Åke on ruotsalainen miehen etunimi.
Åke on myös suomalainen sukunimi.


title: Åke

text: Åke on ruotsalainen muoto muinaistanskalaisesta nimestä "Aghi", jonka merkitys ei ole täysin selvä. Mahdollisia ovat 'peltomies', 'kyntäjä', 'esi-isä' tai hellittelymuoto 'isi'.


title: Åke

text: Nimestä on tietoja 1500-luvulla Etelä-Pohjanmaalta, ja 1900-luvun alussa Åke saavutti Suomen nimistössä vankan aseman. Åken nimipäivä on suomenruotsalaisen kalenterin mukaan 8. toukokuuta.


title: Åke

text: 8. toukokuuta 2017 mennessä Suomessa on Väestörekisterikeskuksen mukaan Åke-etunimen saanut 4 642 henkilöä, ja sukunimenä se oli tuolloin 117 henkilöllä.


title: Jerry Maguire – elämä on peliä

text: Jerry Maguire – elämä on peliä () on vuonna 1996 valmistunut yhdysvaltalainen romanttinen urheiludraamakomedia, jonka on käsikirjoittanut ja ohjannut Cameron Crowe. Elokuva kertoo Tom Cruisen näyttelemästä urheiluagentista Jerry Maguiresta, joka uskonkriisissään kirjoittaa muistion paremman palvelun puolesta. Jaettuaan muistion eteenpäin kollegoilleen hänet erotetaan työstään. Maguire päättääkin perustaa oman yrityksen, mutta saa vakuutettua vain yhden asiakkaan (Cuba Gooding Jr.) ja työntekijän (Renée Zellweger) mukaansa.


title: Jerry Maguire – elämä on peliä

text: Elokuvassa on kritiikkiä modernin kapitalistisen yhteiskunnan pakkomielteestä taloudelliselle menestykselle henkilökohtaisten suhteiden kustannuksella.


title: Jerry Maguire – elämä on peliä

text: Elokuva oli ehdolla useisiin palkintoihin, kuten viiteen Oscariin ja kolmeen Golden Globeen. Oscarin voitti Cuba Gooding Jr. parhaasta miessivuosasta ja Golden Globen Tom Cruise parhaasta miespääosasta draamassa tai komediassa. Lisäksi Gooding Jr. voitti roolisuorituksestaan näyttelijöiden ammattiliiton jakaman SAG-palkinnon, johon olivat myös ehdolla sekä Cruise että Renée Zellweger.


title: Jerry Maguire – elämä on peliä

text: "The New York Timesin" kriitikot valitsivat "Jerry Maguiren" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Jerry Maguire – elämä on peliä

text: Jerry Maguire (Tom Cruise) on kiiltävä 35-vuotias urheiluagentti, joka työskentelee "Sports Management Internationalin" (SMI) leivissä. Eräänä päivänä Jerry saa kuitenkin stressin ja huonon omantunnon johdosta hermoromahduksen, mikä saa hänet kirjoittamaan lausunnon urheilubisneksen epärehellisestä luonteesta ja siitä, miten urheilubisnestä tulisi hänen omasta mielestään kehittää. Jerry jakaa kopioita lausunnostaan otsikolla ”Asioita, joita ajattelemme mutta emme sano ääneen: Urheilubisneksen tulevaisuus”. Jerryn rehellisyys tekee vaikutuksen hänen työtovereihinsa, ja he tervehtivätkin häntä seuraavana päivänä aplodein. Johto ei kuitenkaan ole Jerryn tempauksesta mielissään, vaan määrää Jerryn suojatin, Bob Sugarin (Jay Mohr), antamaan Jerrylle potkut. Jerry ja Sugar soittavat kaikki Jerryn asiakkaat lävitse taivutellakseen heidät jatkamaan sopimustaan Jerryn kanssa. Jerry keskustelee erään sopimukseensa tyytymättömän asiakkaan kanssa, joka on Arizona Cardinals -joukkueen laitahyökkääjä nimeltä Rod Tidwell (Cuba Gooding, Jr.). Rod laittaa Jerryn määrätietoisuuden koetukselle heidän pitkän puhelinkeskustelunsa aikana, joka päättyy kuuluisaan lausahdukseen: ”Näytä minulle rahat!” Sillä välin Sugar onnistuu varmistamaan, että useimmat Jerryn vanhoista asiakkaista pysyvät vastikäänkin uskollisina Jerrylle. Southern Methodist -yliopiston (SMU) lupaava jalkapallotähti ja kenties NFL Draftin (NFL:n vuosittainen pelaajavalintatilaisuus) tuleva ykkössuosikki Frank ”Cush” Cushman (Jerry O’Connell) päättää myös pitää Jerryn agenttinaan tämän käytyä vierailulla hänen kotonaan. Toimistolta lähtiessään Jerry julistaa perustavansa oman agentuurin ja kysyy, tahtooko joku lähteä hänen mukaansa. Vain 26-vuotias yksinhuoltajaäiti Dorothy Boyd (Renée Zellweger) ilmoittautuu vapaaehtoiseksi. Jerry ja Dorothy olivat törmänneet toisiinsa jo aikaisemmin lentokentällä, jolloin Dorothy oli kertonut Jerrylle pitävänsä tämän ”muistiota” valtavan inspiroivana.


title: Jerry Maguire – elämä on peliä

text: Jerry matkustaa NFL Draftiin yhdessä Cushin kanssa ja taivuttelee myös Rodin tulemaan mukaan tapaamaan muiden NFL-joukkueiden edustajia. Ensi alkuun Rod tuntee itsensä kuitenkin laiminlyödyksi supertähti Cushin rinnalla. Kun Jerry lopulta kääntää huomionsa Rodiin, Sugar ottaa salaa yhteyttä Cushin isään, Matt Cushmaniin (Beau Bridges), ja siirtää Cushin takaisin SMI:n kirjoihin. Jerry järkyttyy ja kääntyy kihlattunsa Averyn (Kelly Preston) puoleen saadakseen tältä tukea. Avery kuitenkin torjuu Jerryn, minkä seurauksena Jerry jättää hänet ja kääntyy vuorostaan Dorothyn puoleen. Jerry tulee läheiseksi Dorothyn nuoren Ray-pojan (Jonathan Lipnicki) kanssa, ja lopulta hän ja Dorothy ryhtyvät suhteeseen. Dorothy alkaa kuitenkin hieman myöhemmin pohtia muuttoa San Diegoon, missä hänelle on tarjottu varmaa työpaikkaa. Jerry keskittää kaikki voimansa Rodiin, josta on tullut hänen ainoa ja varsin hankalasti tyydytettävä asiakkaansa. Seuraavien kuukausien ajan Jerry ja Rod kritisoivat toisiaan rankastikin: Rod väittää, ettei Jerry tee tarpeeksi työtä luodakseen hänelle sopimuksen, kun taas Jerry väittää, ettei Rod ole osoittanut olevansa pyytämänsä palkan arvoinen. Jerry menee naimisiin Dorothyn kanssa helpottaakseen heidän taloudellista tilannettaan ja estääkseen Dorothya muuttamasta pois. Jerry suhtautuu uuteen vaimoonsa melko etäisesti, mutta on mielissään saadessaan ryhtyä Rayn isäksi. Vaikka Dorothy rakastaa Jerryä, hän ottaa avioeron, sillä hän ei usko Jerryn rakastavan häntä.


title: Jerry Maguire – elämä on peliä

text: Ennen Cardinalsien ja Dallas Cowboysien välistä Monday Night Football -peliä Sugar yrittää varastaa Rodin Jerryltä mutta tuloksetta. Pian sen jälkeen Rod ja Jerry tekevät sovinnon. Rod pelaa ottelun aikana hyvin, mutta saa ilmeisesti vakavan vamman touchdownin aikana. Kaikesta huolimatta Rod nousee kuitenkin ylös ja ryhtyy tanssimaan villinä hurraavan yleisön edessä. Ottelun jälkeen Jerry ja Rod syleilevät toisiaan muiden pelaajien ja urheiluagenttien vieressä. He näyttävät samalla muille, kuinka heidän suhteensa on edennyt liikekumppanuudesta läheiseksi ystävyydeksi. Kehitys on samanlainen, jollaista Jerry peräänkuulutti kirjoittaessaan kohtalokkaan lausuntonsa. Sitten Jerry lentää takaisin kotiin kertoakseen Dorothylle rakastavansa tätä ja haluavansa olla osa tämän elämää (Dorothy vastaa hänelle: ”Vakuutit minut jo ”hein” kohdalla”). Jonkin verran myöhemmin Rod esiintyy Roy Firestonen urheilushow’ssa. Rodin tietämättä Jerry on luonut häntä varten 11,2 miljoonan dollarin sopimuksen Cardinalseihin, jotta hän saisi mahdollisuuden viimeistellä ammattijalkapalloilijan uransa Arizonassa. Selkeästi liikuttunut Rod kiittää kaikkia ja osoittaa erityisen lämpimät kiitoksensa Jerrylle. Jerry juttelee myös muiden ammattiurheilijoiden kanssa, joista osa on lukenut hänen kirjoittamansa lausunnon ja kunnioittaa hänen Tidwellin kanssa tekemäänsä työtä. Elokuva päättyy Jerryn, Dorothyn ja Rayn kävellessä puistossa ja kohdatessa junioreiden jalkapalloliiga Little Leaguen kesken ottelun. Kun ottelijoiden pallo laskeutuu aivan lähistölle, Ray heittää sen takaisin. Yllättynyt Jerry kommentoi pojan luonnollista heittolahjakkuutta (sekä mahdollista tulevaisuutta ammattiurheilijana) Dorothyn suureksi harmiksi.


title: Jerry Maguire – elämä on peliä

text:
Ehdokkaana:
Ehdokkaana:


title: Kademlia

text: Kademlia-algoritmi perustuu tekniikkaan nimeltä hajautettu tiiviste.


title: Kademlia

text: Kademliaa käyttävät muun muassa seuraavat vertaisverkkosovellukset:


title: Super Smash Bros. Melee

text: Super Smash Bros. Melee (, lyhennettynä usein SSBM tai Melee) on HAL Laboratoryn kehittämä ja Nintendon julkaisema taistelupeli Nintendo GameCube -konsolille. Se julkaistiin vuonna 2001 Japanissa ja Yhdysvalloissa. Euroopassa peli tuli myyntiin toukokuun lopulla 2002. Peli on jatkoa Nintendo 64:n pelille "Super Smash Bros." (1999).


title: Super Smash Bros. Melee

text: Kuten edeltäjässään, "Super Smash Bros. Meleen" ideana on antaa Nintendon ja HALin kuuluisien hahmojen taistella keskenään. Taisteluareenoina on useita kuuluisia paikkoja Nintendo-peleistä.


title: Super Smash Bros. Melee

text: Peli nojaa paljon moninpeliin, ja on tarkoitettu taistelupeliksi jota kuka tahansa voi pelata: pelin ohjaustapa on varsin yksinkertainen. Aloittelijoiden lisäksi peli on korjannut suosiota myös harrastajapelaajien keskuudessa; vielä 15 vuotta pelin julkaisun jälkeen sitä pelataan edelleen lukuisissa turnauksissa ympäri maailman. Peli on myös GameCuben myydyimpiä pelejä; sitä on myyty yli kuusi miljoonaa kappaletta. Pelille on tehty myös jatko-osa, Super Smash Bros. Brawl, joka julkaistiin Wiille 2008.


title: Super Smash Bros. Melee

text: Toisin kuin edeltäjässään, jossa oli vain muutama erilainen pelitila, on pelissä useita erilaisia pelitiloja niin yksin- kuin moninpeliä varten.


title: Super Smash Bros. Melee

text:
Yksinpelitiloja ovat
Moninpelitiloja ovat


title: Super Smash Bros. Melee

text: Moninpelitiloja voidaan pelata niin normaalissa kaikki-kaikkia-vastaan-tilassa kuin myös tiimitaistelutilassa (Team Battle), jossa neljä taistelijaa voidaan jakaa kahteen tai kolmeen joukkueeseen.


title: Super Smash Bros. Melee

text: Moninpelien alatyyppeinä ovat myös


title: Super Smash Bros. Melee

text: Oman alapelinsä muodostaa myös palkintojen (Trophies) kerääminen. Jokaisesta hahmosta on kolme palkintoa, jotka saa voittamalla Classic, Adventure ja All-Star Moden kyseisellä hahmolla. Lisäksi palkintoja voi löytää Adventure-tilassa, ja niitä voi saada myös käyttämällä pelissä saatavia kolikoita arpajaisissa. Palkintoja on 293, ja aiheina on erilaisia hahmoja, esineitä ja paikkoja hyvin monesta eri Nintendon ja HALin pelistä.


title: Super Smash Bros. Melee

text: Pelissä voi taistella seuraavilla hahmoilla:Lisäksi pelissä on useita piilotettuja hahmoja. Jotta näillä voisi pelata, tiettyjen ehtojen pitää täyttyä, ja heitä vastaan pitää taistella.Super Smash Bros. Melee sai erittäin positiivisen vastaanoton, sekä pelaajilta että kriitikoilta. Peli sai mm. arvosanan 9.6/10 arvostetulta IGN-nettisivulta. Monet kriitikot ajattelivat, että peli oli kokenut huomattavasti parannuksia edelliseen osaan verrattuna. Etenkin uusia yksinpelimuotoja kiitettiin.


title: Super Smash Bros. Melee

text: Palkinnot


title: Kanadan jääkiekkomaajoukkue

text: Kanadan miesten jääkiekkomaajoukkue edustaa Kanadaa jääkiekossa, ja lukeutuu lajin menestyksekkäimpiin maajoukkueisiin. Se on voittanut yhdeksän olympiakultaa, 26 maailmanmestaruutta ja viisi Kanada Cupia / maailmancupia. Kanadassa on järjestetty MM-turnaus vain kerran, vuonna 2008. Vuoteen 1963 saakka Kanadaa edusti arvokisoissa seurajoukkue ja vasta vuodesta 1964 alkaen on koottu varsinainen maajoukkue, Team Canada.


title: Kanadan jääkiekkomaajoukkue

text: Kanadan miesten jääkiekkomaajoukkue on menestynein maajoukkue, se on voittanut MM-kultaa 26 kertaa. Vuosina 1970-1976 Kanada ei osallistunut MM-kisoihin eikä olympialaisiin, koska IIHF ei tuolloin antanut ammattilaisille lupaa pelata kisoissa.


title: Kanadan jääkiekkomaajoukkue

text: Kanadan jääkiekkomaajoukkueen häpeäpaaluna voidaan pitää Wienin MM-kisojen 1977 11-1 tappiota Neuvostoliitolle, myös toisena nöyryyttävänä tappiona voidaan pitää Kanada-cupin 1981 loppuottelua kun Kanadan NHL-pelaajilla varustettu joukkue kärsi 8-1 tappion Neuvostoliitolle. Kanadan huonoin sijoitus MM-kisoista on 8. sija vuodelta 1992.


title: WOP-projekti

text: WOP-projekti on ESR-osarahoitteinen hanke, jonka päämääränä on nuorten rikollisten elämänhallintataitojen kehittäminen. Vuosina 2001 - 2003 sen suoritti 19 vankia.


title: WOP-projekti

text: Ohjelman keskimääräinen kesto vankia kohden on noin kuusi kuukautta. Hankkeen kohderyhmänä ovat alle 26-vuotiaat Uudellamaalta kotoisin olevat vangit.Hanke käynnistyi vuonna 2001 ja sille on myönnetty jatkorahoitusta Euroopan sosiaalirahastolta vuoteen 2006 saakka. Hankkeen toteuttaja ja hallinnoija on Keravan vankila yhteistyössä Espoon, Helsingin, Keravan ja Vantaan kaupunkien kanssa. Lisäksi mukana toteuksessa ovat muun muassa kriminaalihuolto, poliisi, alueen Työ- ja elinkeinotoimistot ja Laurea-ammattikorkeakoulu.


title: Air Fiji

text: Air Fiji oli fidžiläinen lentoyhtiö, jonka pääpaikka sijaitsi Suvassa, Viti Levun saarella. Lentoyhtiö perustettiin vuonna 1967, mutta nimellä Air Fiji se toimi vasta vuodesta 1995 lähtien. Se lopetti toimintansa vuonna 2009.


title: Air Fiji

text: Air Fijin kohteet olivat pääasiassa Fidžin sisällä, mutta se lensi myös Funafutille, Tuvaluun.


title: Pianosonaatti nro 23 (Beethoven)

text: Ludwig van Beethovenin pianosonaatti nro 23 f-molli op. 57, lisänimeltään Appassionata, on sävelletty vuosina 1804–1805, jolloin Beethovenin kuulo oli jo huonontunut merkittävästi. Sonaatti julkaistiin vuonna 1807. Lisänimi "Appassionata" ei ole Beethovenin vaan kustantajan keksintö. Appassionata on lähes alusta loppuun synkkä sonaatti, lukuun ottamatta toista osaa (Andante con moto). Sonaattia kritisoitiin aikanaan suuresti: "Beethoven on jälleen päästänyt pahat henget valloilleen, kuten aiemmissakin suurissa sonaateissaan." Sonaatista on myös sanottu, että se "tutkii ihmismielen pimeitä puolia". Sonaatti on omistettu kreivi Franz von Braunschweigille, jonka sisko Josephine oli Beethovenin oppilas.


title: Pianosonaatti nro 23 (Beethoven)

text: Sonaatissa on kolme osaa


title: Pianosonaatti nro 23 (Beethoven)

text: Sonaatin ensimmäisen osan alku on surullinen muttei niin masentava ja myrskyisä kuin tuleman pitää. Kun teema "lähtee liikkeelle", alkaa varsinainen tuska ja ahdistus. Erittäin voimakkaat soinnut sävyttävät teemaa, ja vasemman käden tehtävänä on todella nopea repetitio. Välillä tunnelma rauhoittuu, mutta palaa sitten entistäkin synkempänä takaisin. Osa loppuu hiipuvaan f-molli-sointuun.


title: Pianosonaatti nro 23 (Beethoven)

text: Appassionatan toinen osa on muunnelmasarja Des-duurissa, joka perustuu yksinkertaiseen ja kauniiseen teemaan. Osan rauhallisuus muodostaa tehokkaan vastapainon ääriosien dramaattisuudelle. Osa päättyy kuitenkin aggressiiviseen sointuun, joka johdattaa viimeisen osan äärimmäiseen tuskaan. Seuraava osa alkaa tauotta toisen osan jälkeen, "attacca".


title: Pianosonaatti nro 23 (Beethoven)

text: Viimeinen osa "Allegro ma non troppo" on yksi Beethovenin sonaattien hurjimmista finaaleista. Tuska ja ääretön suru pääsevät valloilleen tässä osassa. Osa alkaa aggressiivisilla soinnuilla, joista yksi on oikeastaan toisen osan lopussa. Kun varsinainen teema pääsee valloilleen, tunnelma on synkkä. Oikea käsi soittaa nopeaa säestyskuviota vasemman käden soittaessa vuorotellen melodiaa ylhäältä ja oktaaveja alarekisteristä. Teema perustuu lyhyille, hengästyneille motiiveille, joista koko osa rakentuu. Sonaatin kooda on loppurutistus, jossa pianistin on soitettava loisteliaita staccato-sointuja niin nopeasti kuin mahdollista. Sonaatti saa täten arvoisensa päätöksen.


title: Zsa Zsa Gábor

text: Zsa Zsa Gábor (unkariksi "Gábor Zsazsa", alk. Sári Gábor; 6. helmikuuta 1917 Budapest, Itävalta-Unkari – 18. joulukuuta 2016 Los Angeles, Kalifornia, Yhdysvallat) oli unkarilais-yhdysvaltalainen televisio-, elokuva- ja teatterinäyttelijä sekä seurapiirinainen, joka tunnetaan ehkä parhaiten ulkonäöstään, pröystäilevästä elämäntyylistään sekä useista avioliitoistaan.


title: Zsa Zsa Gábor

text: Gábor syntyi Budapestissa Sári Gáborina, toisena kolmesta sisaruksesta. Hänellä oli vanhempi sisar Magda (1914–1997) ja nuorempi Eva (1919–1995). Vanhemmat olivat Vilmos Gábor (1884–1962) ja Jolie Gábor (1894–1997). Gáborin arvellaan nousseen julkisuuteen voitettuaan Miss Unkari -mittelön vuonna 1936, mutta toisinaan äiti Jolie kiisti tyttärensä voittaneen sen. Myöhemmin vuonna 1941 Gábor muutti Yhdysvaltoihin ja näytteli useissa Hollywoodin B-elokuvissa. Hän oli aloittanut uransa Wienin näyttämöillä vuonna 1932.


title: Zsa Zsa Gábor

text: 14. kesäkuuta 1989 Gáboria syytettiin liikenteen vaarantamisesta oikaisseen poliisin lyömisestä. Gábor todettiin laajalti huomiota saaneessa oikeudenkäynnissä syylliseksi, ja hänet tuomittiin kolmeksi päiväksi vankilaan sekä maksamaan 13 000 dollarin oikeudenkäyntikulut.


title: Zsa Zsa Gábor

text: Avioliitosta Conrad Hiltonin kanssa Gábor sai ainoan lapsensa, tyttären Francesca Hiltonin (1947–2015). Vuonna 2005 Gábor syytti tytärtään kahden miljoonan dollarin varkaudesta sekä petoksesta. Francesca kuitenkin kiisti kaikki syytteet jyrkästi. Myöhemmässä iässä Gábor oli naimisissa Frederick von Anhaltin (s. 1943) kanssa.


title: Zsa Zsa Gábor

text: Gábor joutui vuonna 2002 auto-onnettomuuteen, jonka seurauksena hän ei voinut enää liikkua ilman pyörätuolia. Viimeisinä vuosinaan Gábor sairasteli paljon ja joutui turvautumaan toistuvasti sairaalahoitoon. Hänen toinen jalkansa amputoitiin infektion seurauksena, ja hän eli viimeiset viisi vuottaan vuoteenomana, dementoituneena ja puhekykynsä menettäneenä. Hän kuoli sydänkohtaukseen joulukuussa 2016, vajaat kaksi kuukautta ennen 100-vuotispäiväänsä.


title: Zsa Zsa Gábor

text: Zsa Zsa Gáborin yhdeksän aviomiestä:


title: Zsa Zsa Gábor

text: Näiden lisäksi kerrotaan hänellä olleen suhde muiden muassa Sean Conneryn ja Frank Sinatran kanssa, mutta hänen torjuneen esimerkiksi John F. Kennedyn ja Elvis Presleyn.


title: Fanny (nimi)

text: Fanny tai Fanni on naisen etunimi.


title: Fanny (nimi)

text: Fanny on englantilainen muunnos nimistä "Stefania" ja "Francisca", jonka merkitys on 'ranskatar'.


title: Fanny (nimi)

text: Fanny tuli Suomessa muotiin 1800-luvun puolivälissä samoin kuin Ruotsissa, jossa se tuli suosituksi Frans Mikael Franzénin runojen vaikutuksesta.


title: Fanny (nimi)

text: Suomen almanakassa nimi oli vuosina 1872–1928, ja se on otettu almanakkaan muodossa Fanni uudelleen vuodesta 2010 lähtien. Fanny on ruotsinkielisessä almanakassa.


title: Fanny (nimi)

text: "Väestörekisterikeskuksen" mukaan on Suomessa ollut kirjoilla vuoden 2009 loppuun mennessä 4 952 Fanni- ja 10 517 Fanny-nimistä naista. Ennen vuotta 1920 molemmat nimet oli annettu muutamalle miehellekin.


title: Juliette Binoche

text: Juliette Binoche (s. 9. maaliskuuta 1964 Pariisi, Ranska) on ranskalainen näyttelijä. Elokuvaroolien lisäksi hän on näytellyt Yhdysvalloissa Broadwayllä.